Netflix томонидан намойиш этилган ва дунё миқёсида катта қизиқиш уйғотган «Squid Game» номли янги сериал сўнгги кунларда интернет тармоғида энг кўп қидирилган мавзулардан бирига айланди. Айни пайтда эса мазкур картина суд даъволари билан кун тартибида турибди.\nКиношунос Отабек Тиллаев муаллифлигидаги «Article» лойиҳасининг навбатдаги мақоласи ушбу сериал ва унинг таҳлилига бағишланади.\n«Squid Game» – рақамли трансляция платформаси ҳисобланган Netflix маҳсулотидир. Жанубий Корея киноижодкорлари томонидан суратга олинган мазкур сериалда ҳаётда омон қолиш учун кураш мавзуси драма, саргузашт, экшн, дистопия ва фантастик реалити-шоу руҳида акс эттирилади.\n«Squid Game» инглизча squid (кальмар – ўн оёқли моллюскаларнинг кенжа туркуми – таҳр.) ва game – ўйин сўзидан олинган бўлиб, сериални ўзбекчада «Кальмар ўйини» деб аташ мумкин. «Кальмар ўйини», асли, Жанубий Корея болалар ўйинининг номидир. Шафқатсизлик «доза»си унчалик паст бўлмаган бу ўйин ўзида рақобат тушунчасини мужассам этади.\nДиққат, материалда сериал билан боғлиқ спойлер мавжуд.\nСериалнинг асосий сюжет чизиғи моддий қийинчиликлар ичида қолган юзлаб инсонларнинг бир ўйинда иштирок этиш учун таклифнома олиши билан бошланади. Ғолиб эса 40 миллион долларлик мукофотни қўлга киритиши мумкин. Аммо бу ўйиннинг ҳар бир лаҳзасида ўлим хавфи мавжуд – рақиблардан болалар ўйинининг қонли версиясини ўйнашлари, омон қолиш учун эса қўлларини қонга белашлари, дўстларига хиёнат қилишлари талаб этилади. Яъни ҳаёт машаққатларидан зада бўлган, ўртага тикилган катта мукофот илинжида ўйинга қўшилган иштирокчилар тирик қолиш учун ҳар қандай ишни бажариш мажбурияти остида. Табиийки, бир муддат омон қолишнинг уддасидан чиққан ўйинчилар кейинги босқичга ўтар экан, улар орасидаги гуруҳлашув ҳам, қутблашув ҳам, ўлим таҳликасининг кўлами ҳам тобора ортиб боради.\nҲиссиёт билан «ўйнашувчи» мусобақа\nАслида, ночор ва илож-имконсиз қолган одамларнинг арена – жанг майдонида сўнгги нафасгача курашиш концепцияси антик Рим каби қадимийдир. Орадан икки минг йил ўтганига қарамай, ҳаёт ва мамот курашига асосланган воқеалар ҳали-ҳануз кенг томошабинлар оммасини ҳаяжонга солиб келмоқда.\nМазкур мотив бадиий адабиётга ҳам ёт эмас. Ёзувчи Стивен Кингнинг 1985 йилда нашр этилган «The Running Man» («Югураётган одам») асари ҳам бунинг яққол мисолидир. Омон қолиш учун югуриш шарт бўлган мусобақа формати, албатта, Кинг тематикаси ва унинг қўрқинчли тушларига жуда мос эди. Аммо бу формат Стивен Кингдан олдин ҳам, кейин ҳам кўп бор ишлатилган. Бунинг энг сўнгги мисолларидан бири Сюзанна Коллинзнинг «Очлик ўйинлари» туркумидир. Агар масалага мана шу рамкадан қараладиган бўлса, 2021 йил томошабинлари бу турдаги бадиий ва киноасарлардан одатдагидан кўра кўпроқ нарсани кутишлари табиий эди.\nТаъкидлаш жоизки, «Кальмар ўйини» ижодкорлари инсон психологиясининг ўта нозик нуқталарини ишга солишади – улар асосан томошабиннинг ҳиссиётлари билан ўйнашиш йўлидан боришади. Табиийки, қонли саҳналарнинг биринчи зарбаси ўтиб кетгач, ўйинни томоша қилиш ва ундан ким чиқиб кетиши (ўлиши), ким эса давом этишини (тирик қолиши) тахмин қилишнинг ўзи қизиқ бир ўйинга айланади.\n«Кальмар ўйини» – зўравонлик саҳналарида қонни кўрсатишдан тортинмайдиган, вақти-вақти билан буни ўзига хос қарамликка айлантирган сериалдир. Ҳикоя қилиш услуби, сюжет борасида жиддий камчиликлар бор. Аммо бу нуқсонлар унинг қизиқарлилиги соясида қолиб кетади. Бошқача айтганда, қизиқарлиликнинг юқори даражаси сериални шоу дастурига айлантириб юборади. Воқеалар ривожи шу қадар ҳаяжонли ва тарангки, агар ақлни «таътил»га жўнатиш ва 8 соатлик вақтни ҳеч нарса ҳақида ўйламасдан ўтказиш керак бўлса, картина бунинг учун ажойиб имконият. Аммо бироз тафаккур қила бошлашингиз билан «Кальмар ўйини» томошабин учун қанчалик оғир экани, томошабинни қанчалик ҳолдан тойдириши мумкинлигини англайсиз.\nАлбатта, бу турдаги сериаллар «мато»сига бироз фалсафа суқилса, унга клише тамғаси урилиши муқаррар. Шунга ўхшаш ҳолат Netflix’да порлаган La Casa de Papel’да ҳам кузатилган. Сценарийнавислар «одамлар пул учун нималар қилиши мумкинлиги»ни тасвирлаб берар экан, чиқарилиши керак бўлган сабоқни ўта дидактик тарзда қайта-қайта такрорлашади. Албатта, бу «такрорлар», «етказилмоқчи бўлган хабарнинг тагига чизиб қўйиш» ҳолатлари маҳсулотни кенг оммага тарқатишнинг энг осон усулларидан биридир. Аммо унутмаслик керакки, ҳаддан ортиқ кўп ишлатилган бу каби флешбеклар киноасарнинг сифатига жиддий путур етказади. Аммо, афтидан, ижодий гуруҳ онгли равишда томошабин маҳсулотни тез ва ўйламай истеъмол қилиши керак, деган фикр асосида иш олиб боргандай.\nҲикоя ичида ҳикоя услуби\n«Кальмар ўйини» ҳикоя ичида ҳикоя яратиш услуби билан томошабин диққатини тортади. Ўз акасини қидираётган полиция ходимининг ташкилотга «сизиб» кириши натижасида парда ортидаги яширин сирлар аста-секин фош бўла бошлайди. Айни пайтда, ташкилотнинг қуйи поғонасидаги ходимлар мусобақа давомида ўлдирилган иштирокчиларнинг тана аъзоларини кесиб олиб, ғаввослар орқали инсон органлари билан шуғулланувчи мафияга сотишганига гувоҳ бўламиз. Аммо бу ҳикоя чала қолади ва у ҳеч бир хулоса билан боғланмайди. Бу эса полиция образи баъзи бўлимларга атайин томошабинни чалғитиш учун киритилган деган таассуротни беради. Шундай қилиб, аслида, воқеалар ривожини чуқурлаштириши керак бўлган эпизодик ҳикоялар қониқарли ва мантиқли якундан маҳрум қилинади. Чехов таъбири билан айтганда, ўйин бошида деворга осилган қуролдан ўйин охиригача ўқ отилмайди.\nМусиқадан фойдаланиш нуқтайи назаридан ҳам сериал стереотиплардан қочиб қутула олмаган. Контраст приёмини қўллаш – классик мусиқаларнинг тинчлантирувчи таъсири билан тарангликни кучайтирувчи мусиқаларни зид қўйиш – кинолабораторияда кенг қўлланувчи эски усуллардан биридир.\nИжтимоий табақалашув ва ёрқин костюмлар\nКартина Жанубий Кореядаги ижтимоий табақалашув ва қашшоқлик муаммосини аёвсиз тарзда кўрсатиб беради. Бу нарса қаҳрамонларнинг бир-биридан кескин фарқ қилувчи ёрқин костюмларида ҳам яққол кўзга ташланади. Юзга туширилган тўртбурчак шакли бошқарувчиларни, доира шакли ишчиларни, учбурчак шакли эса аскарларни ифода этади. Аммо бу оддий гуруҳлаш тизимидай таассурот уйғотувчи рамзлар, аслида, жуда кўп нарсани ўз ичига олиши мумкин бўлган мажозлардан биридир.\nЕрга кўмилган мантиқ\n«Кальмар ўйини» – ҳар бир саҳнаси таҳлил қилишга арзийдиган ва ўзининг чуқур маънолари билан томошабинларнинг интеллектуал даражасини ўстиришга ҳисса қўшишни мақсад қилган киномаҳсулот эмас. Унинг мақсади – «вақтни мароқли ўтказиш».\nАммо эътироф этиш лозимки, ижодкорлар ўз қўлларидаги яширин карта билан томошабинни сериалнинг охиригача «ушлаб» туришнинг уддасидан чиқишган. Аммо барибир гарчи биз ақлимизни «таътил»га жўнатиб юборган бўлсак-да, ерга кўмилган мантиқ тупроқ остидан садо бераверади. Чунончи, мусобақа давомида бир-бири билан анча «қалин» бўлиб қолган иштирокчиларнинг мукофотни «бирга» қўлга киритиш ва бу дўзахдан «бирга» қутулишга бўлган қатъий ишончи. Қизиғи шундаки, бу ишонч улар атиги уч киши қолганда ҳам йўқолмайди. Ҳолбуки, ўйин формати «рақибни ўлдириш» ёки уларнинг «ўлимига кўз юмиш»га асосланганди. Қаҳрамонлар финалгача мана шу умидни қандай сақлаб қолганларига ишончли жавоб берилмагани учун бу савол ҳавода осиғлигича қолиб кетади.\nХарактерга айлана олмагап «тип»лар\nГи-Хун финалнинг биринчи чорагида ғолиб чиқиб, мусобақани тарк этади. Қолган 30 дақиқада эса биз сценарий муаллифларининг талваса ичра ҳикояга нуқта қўйиш ёки иккинчи мавсум учун вергул қўйиш ҳаракатларига гувоҳ бўламиз. Ги-Хун метрода уни ўйинга таклиф қилган одамни учратиб қолади. У ўйин давом этаётганини англайди ва ташкилотни қулатиш пайига тушади. Шу тариқа сериалнинг янги мавсумига ишора қилинади.\nСувга ёзилган нарсадан бошқа ҳеч нимани томошабинга ваъда қилмайдиган ушбу сериал таҳлилида актёрлар маҳорати ҳақида фикр билдиришдан тийилдик. Чунки сериалда актёрлик маҳоратини намойиш қиладиган даражадаги чуқурлик йўқ. Афсуски, барча характерлар «тип» бўлишдан нарига ўтолмайди. Шунинг учун ҳам улар ўз салоҳиятини намойиш этиш имкониятига эга эмас. Ёмон одамнинг ёмон экани «бойлик» билан, яхшининг «яхши» экани эса «фазилат» билан изоҳланади. Оқибатда, на фалсафий, на интеллектуал бир асос ўртага қўйилади.\nЭътироф этиш керакки, Жанубий Корея киномаҳсулотлари ўзига хос услуб билан бутун дунё томошабинларини ўзига жалб қилиб келади. Аммо амалда Ҳолливуд салтанати ҳукм сургани учун ҳам у ҳамиша «асосий оқим» бўлишдан йироқда. Бироқ кейинги йилларда ҳолливудча «қараш» ҳам аста-секин ўзгаришларга юз тутиб бормоқда: 2020 йилда Бонг Жун Хонинг «Паразитлар» фильми «Энг яхши режиссёр» ва «Энг яхши фильм» учун аталган Оскарни қўлга киритгани ҳам фикримиз далилидир.\nАйтиш мумкинки, «Кальмар ўйини» Жанубий Корея киносаноатини бутун дунё бўйлаб ана шу «она оқим»га ҳар доимгидан кўра яқинроқ қилди, аниқроғи, яқин қилиш йўлидаги жуда катта масофани босиб ўтди. Netflix эса корейс маданиятини экспорт қилишда Ғарб томон очилган асосий эшиклардан бирига айланди.


VRV (VRF) тизими: таъмирлаш ва ўрнатиш | Server Service\nVRV (VRF) тизимлари кўп қаватли маъмурий ва саноат биноларда қулай мухид яратиш учун мўлжалланган. «ўзгарувчанo совутиш хажми» қисқартмаси Daikin томонидан ихтиро қилинганва патентланган. Ушбу кучли иқлимни назорат қилиш амалиет тамойилига мувофиқ анъанавий бўлинмаларга ўхшайди. Асосий фарқ епиқ бирликлар сони. VRV тизимларида ички модулларнинг сони бир неча ўйнаб хатто юзга етади.\nМултизона тизимлари хусусиятлари\nVRV (VRF) тизимлари саноат кондиционерлари барча стандарт вариантларига эга, аммо уларни техник параметрлардан анча устундир. Битта ташқи блог ва ички бир қанча қурилмалардан иборат бўлади. Бошқалардан мустақил равишда мавжуд бўлган хар бир блог белгиланган харорат параметрларни максимал аниқлик билан сақлаб туришга қодир.\nМодуллар совутгич палласида бир нечта қувурлардан ташкил топиб кенг тарқалган. Автомагистральнинг узунлиги вертикал равишда 50 метрга, горизонтал-150 метрга етиш мумкин, бу эса ташқи блокни бинодан узоқда жойлаштиришга имкон беради ва айни пайитда самарали хавони таъминлайди.\nVRV (VRF) Комплексларининг афзалликлари ва камчиликлари\nМультизона тизимлари машхурлик кўп афзалликлари билан изохланади. Асосий нарсалар:\nИшончлийлик. VRV (VRF) тизимлари хам қаттиқ совуқда, хам чидаб бўлмас иссиқда ишлашга қодир. Агар бир еки бир нечта модуллар бажарилмаса, бутун тизим таъсирланмайди;\n* Оддий ўрнатиш. Ички модулларнинг енгиллиги 4-5 кишилик жамоа томонидан ўрнатишга имкон беради;\n* Бошқариш мослашувчан. Епиқ бирликларни марказлаштирилган масофадан бошқариш панели, симсиз узоқдан команда еки компютер орқали созлашингиз мумкин;\n* Самарадорлик. Операция жараенининг оптималлаштириш бўш ишлашини бартараф этиш ва энергия йўқотишларни сақлаб қолиш ердам беради.\nКамчиликлар орасида асбоб-ускуналар ва кейинги парваришнинг юқори қиймати, шуниндек шовқин ортиши қайд қилиниши керак.\nўрнатиш схемаси мутахассислар томонидан ишлаб чиқилиши керак. Бу хар бир компонент-контроллерлар жойини хисобга олиш мухум, предохранитель, қувват мамбъалари, яна алохида этибор, шовқин юқори дарадаси билан ифодаланади. Модуль қанчалик кичик бўлса, ташқи блоги шунча бинодан узоқ ўрнатилган бўлади. Кўпинча «яшаш жойи» замин еки томга айланади.\nТегишли жойни танлашда яқин уйлар ва бинонинг таркибий хусусиятлари хисобга олиниши керак.\nМултизона тизимларига хизмат кўрсатиш\nVRV (VRF) тизимлари мунтазам профессионал хизматни талаб қилади, бунда фильтр ва помпаларни тозалаш, бирликларни калибрлаш, сарф материалларни алмаштириш, компрессор ва конденсатор блогларини назорат қилиш, турли тизимда ишлашини текшириш.\nСервер хизмати компанияси VRV (VRF) тизимларини ўрнатиш, ишга тушуриш ва техник хизмат кўрсатиш. Биз фақат тез ва самарали, хар бир нарсани эмас, балки барча иш турлари учун кафолат берамиз.


Ўзбекистон мусулмонлари идорасига миннатдорчилик!\nАссалому алайкум ва раҳматуллоҳи ва барокатуҳ! Муҳтарам Устозлар!\nАллоҳга беадад ҳамду санолар бўлсин.\nСизларга фойдали илм бериб, илмни бошқа инсонларга ўргатишга имкон берган Раҳмли Аллоҳга яна бир бор беҳисоб ҳамд ва санолар бўлсин.\nМуҳтарам Устозлар илмларингизни ўқиб ва бу илмлар орқали мени ўйлантирган барча саволларга жавоб топганлигим сабабли Сизни ғойибона Устоз деб қабул қилганман. Сизнинг биздек имконияти чекланганларга ўргатиб келаётган илмларингизга Аллоҳ таоло барака бериб, қилиб келаётган барча эзгу ва хайрли ишларингизга Аллоҳнинг Ўзи ёрдамчи бўлсин, ўтган барча азизларингизни Аллоҳ Ўз раҳматига олган бўлсин!\nСизга Аллоҳдан узоқ умр, мустаҳкам соғлик, тинчлик, бахту саодат ва барча эзгу ниятларни тилаб қоламиз. Қилаётган хайрли ишларингизга қандай миннатдорчилик билдиришизни билмаймиз, Аллоҳдан фақат дуо қилиб қоламиз. Имконияти чекланганлар учун олиб борилаётган диний-маърифий тадбирлар ва буларни ўтказишда ҳомийлик қилаётганларнинг барча-барчаларини Аллоҳ ажрларини зиёда қилиб берсин.\nАллоҳ сизларга дунё ва охират саодатини насиб этсин. Аллоҳ ҳар бир нарсани кўргувчи ва билгувчи Зот! Сизларга қанча миннатдорчилик билдирсак шунча кам. Биз имконияти чекланганларга берилаётган эътибор ва ҳаққимизга қилинаётган дуоларингиз учун миннатдормиз. Биз хам дуода бўламиз. Аллоҳ таоло барча яхши ниятларингизга етказсин!\nуниверситети 1-босқич талабаси\nДругие материалы в этой категории: « Тарихий қадамжоларни зиёрат қилиб, кўнгиллар шод бўлди\tВ городе Казань в мечети «Ярдэм» после нового года с новой силой заработали несколько групп для глухонемых и слабослышащих »


Футзалимизни етим қилиб қўйманг! / CHAMPIONAT.asia\n08:59Маурицио Сарри “Милан”га қарши ўйин ҳақида: “15 дақиқа давомида майдонда бўлмадик” 0 08:45“Милан” 31 йил деганда “Ювентус”га 4 та гол урди 2 08:17Обамеянг қойилмақом натижа қайд этмоқда 1 07:56Жейми Варди Рунининг натижасига яқинлашиб олди 0 07:55А Серия. "Милан" - "Ювентус" 4:2 1 07:50А Серия. "Лечче" - "Лацио" 2:1 0 07:48Роналду сермаҳсуллик намойиш этмоқда 3 07:45ЛаЛига. "Сельта" - "Атлетико Мадрид" 1:1 0 07:41“Ювентус” 7 йил деганда бундай ҳолатга дуч келди 1 07:40АПЛ. "Арсенал" - "Лестер" 1:1 0 07:35АПЛ. "Кристал Пэлас" - "Челси" 2:3 0 07:30АПЛ. "Уотфорд" - "Норвич Сити" 2:1 0 02:56Испания. "Атлетико"нинг кучи 17-ўриндаги жамоага етмади 9 02:44А Серия. "Милан" ўз майдонида "Ювентус"ни "янчиб ташлади" 71 02:16АПЛ. "Арсенал" ўз майдонида "Лестер"ни юта олмади 11\nФутзалимизни етим қилиб қўйманг!\n03 июн 20:48\nТеглар : ПФЛ Хосе Мария Пазос МендезЎзбекистон футзал терма жамоасиБаҳодир АҳмедовФутзалЎФА\nЮртимизга катта футбол қайтмоқда.\n13 июндан Суперлига учрашувларига рестарт берилади. Бироқ, футзал бўйича ички чемпионатимиз айнан қайси санадан қайта тикланиши ҳали маълум эмас. ПФЛ бош директори вазифасини бажарувчиси Диёр Имомхўжаевнинг айтишича, бу борада ишлар олиб борилмоқда. Катта футбол ўйналадиган стадионлар ва футзал ўйналадиган залларни дезинфекция қилиш бир-биридан фарқ қилади. Шу сабаб футзал мавсумини қайта бошлаш борасида кеча СЭОА вакиллари билан учрашув ўтказилган. Диёр Имомхўжаевнинг сўзларига кўра, ПФЛ бугунги кунда футзал ва аёллар футболига ҳам рестарт бериш борасида иш олиб бормоқда. Тез кунда аниқ саналар ва қай тартибда давом этиши ҳақида маълум қилинади.\nДемак, мини футболда ҳам ўйинлар қайта бошланиши олдидан ундаги айрим муаммолар ҳақида тўхталиб ўтмоқчиман.\nФутзалга "жаноза" ўқилганмиди?!\nБир қарашда футзалимиз ўз йўлига тушиб олган ва олдинга қараб интилиб бораётганди. Аммо, футболимиздаги олдинги раҳбарлар пайти футзалга "жаноза ўқилди". Ўшандан бери унга эътибор ҳеч олдингидай бўла олмаяпти.\nКатта футболда клубларни хусусийлаштириш бўйича кўп йиллик иш режаси тузиб чиқилмоқда, шу иш ортида анча меҳнат қилинмоқда. Лекин, нега ўша пайтда кичик футболимиздаги хусусий ёки қайсидир ташкилот клубларининг ички чемпионатда иштирок этишлари тақиқлаб қўйилганига ҳозиргача тушунмайман. Биргина мантиқсиз қарор ва ўзбек футзалида ўрни беқиёс бўлиб келаётган клублар "Ардус", "Дўстлик-AIN", "Когон", "Нафис" ва "Максам-Чирчиқ" футзал мавсумидан четда қолди. Камига ўша пайтдаги Ўзбекистон футзал Ассоциацияси фаолияти тўхтатилди ва футзал Ўзбекистон футбол Ассоциацияси таркибига қўшиб олинди. Футзал Ассоциациясининг расмий сайти (ufa.uz) ҳам ўзлаштирилди. Хўш, нега? Кимга керак бўлди ўша пайтда бу нарса?\nКатта хатонинг натижаси нима бўлди деган савол кўпчиликда пайдо бўлгандир. Аввал футзал ривожи учун бир неча киши тун-у кун фаолият олиб борган бўлса, эндиликда ЎФАда биргина ходим футзалга жавобгар қилиб қўйилган. Олдин бутун бир жамоа, ҳозир эса бир киши масъул. Бундай ҳолатда ҳеч қанақанги ривожланиш бўлмайди.\nФутзал бўйича ёшлар (U-20) ўртасида 2019 йилги Осиё чемпионатига чиқа олмаганимиз ёдингизда бўлса керак. Саралашда Қирғизистон ва Тожикистон ёшлари билан бир гуруҳда жой олиб, ўйинларга Тошкентда мезбонлик қилиб қолиб кетганмиз. Ўша шармандагарчилик, сал қолса саралашда ҳатто қатнаша олмай қолишимиз мумкин бўлгани, ёшларимиз саралаш бошланишига бор йўғи 15 кун қолганда йиғинга киришгани, юқоридаги "йўқотилган" клублар самараси ўлароқ жуда ғариб кўриниш олган таркиб ҳақида ОЧ саралашидан ўтолмаганимиздан кейин мақола ёзгандим.\nНима учун футзалда шарманда бўлдик?!\n2017 йилги U-20 Осиё чемпионатида иштирок этганлардан Акбар Усмонов (13 гол билан мусобақа тўпурари бўлганди), Илҳом Ҳамроев, Ҳусниддин Нишонов, Хушнур Эркинов ва Равшан Исматуллаевлар бугунги кунда миллий терма жамоа аъзолари ҳисобланишади.\nЯқинда "Championat.asia"даги "Тезкор студия" лойиҳасида футзал вакиллари меҳмон бўлишганди. Унда футзалчи ва мураббийлар ўша пайтда футзалга умуман қарамай қўйишди, аввалги эътибор ва муносабатни соғиндик деб афсусланишганди. Тўғри, кейинроқ айрим хатолар тўғриланди. Аммо, биз бир мавсумда бир неча йил орқага кетиб қолдик.\nБиринчидан, бутун бошли битта авлодни йўқотдик. Яна ҳам аниқроқ ёзсам, битта авлодни шакллантира олмадик. Хўш нега шакллантира олмадик? Чунки, ёшларга эътибор қаратадиган ва янги ўйинчиларни тарбиялаб бераётган "Нафис" ва "Ардус" ички чемпионатда иштирок эта олмади. Бунинг касри эса ёшлар терма жамоасига урди. Ўзи шундоқ ҳам ўйин амалиёти йўқ янги таркибга йиғин ўтказиш учун етарлича вақт ва шароит яратиб берилмади.\nИккинчидан, ўша қарор сабаб биз ўзбек футзали байроқдори "Ардус"ни йўқотдик. Хусусий клубларга яна қачон Ўзбекистон чемпионатида иштирок этиш учун рухсат беришларини кутиб ўтиришни маъқул кўрмаган Жаҳонгир Усмонов клуб фаолиятини тугатди. Шу билан бирга ўзи ҳам футзалимиздан чиқиб кетганди. Бу энг катта йўқотишлардан бири эди. Ўшанда ҳам энг яхши клубларимиздан бирини, ҳам мамлакатимизда футзал ривожига улкан ҳисса қўшиб келган инсонни йўқотгандик. Уларни ўрни ҳамон қоплангани йўқ, катта ёриқ ўшандайлигича турибди. "Ардус" клуби фаолиятини тугатгани ҳақида 2018 йилнинг 10 декабрь санасида хабар берган эдик.\n"Ардус" расман ўз фаолиятини тугатди\nЎзбекистон миллий терма жамоаси 2018 йилнинг 20-23 октябрь кунлари Тайландда ўтказилган халқаро турнирда иштирок этиб қайтганди. Ўшанда вакилларимиздан ташқари Тайланд, Хитой ва Мозамбик термалари ҳам турнирда қатнашишган. Хабарингиз бор, испаниялик Хосе Мария Пазос Мендез юртимиздан кетгандан сўнг Тайланд терма жамоасида иш бошлаган. Фузалчиларимиз ўша турнирдан қайтиб келишганидан сўнг Мендез билан кўришишгани ва нималар ҳақида гаплашишганига қизиққандим. Чунки, унинг ўша пайтда рўй берган ўзгаришлар ҳақидаги фикрлари менга қизиқ эди. Ўшанда терма жамоамиз ўйинчилари футзалдаги ўзгаришлар, кўплаб жамоаларнинг чемпионатда қатнашмаётгани (шу жумладан "Ардус" ҳам) ҳақида собиқ мураббийларига айтишгани, у эса шунча вақт ва меҳнат ҳавога учиб кетганидан жуда ҳам афсусланганини таъкидлашганди. Чунки, айнан Мендез билан бирга футзалимиз янги ривожланиш йўлига тушиб олганди ва бунинг учун кўп меҳнат қилинганди. Терма жамоалардан ташқари, у "Ардус"да ҳам 2 ярим йил фаолият олиб борган ва ёш таркибни тарбиялаганди. Ўтган йил Ўзбекистон чемпиони бўлган АГМК жамоасининг ўзагини айнан Мендезнинг "Ардус"идаги ўйинчилар ташкил қилишди. "Ардус"да футзал мактаби ҳам бор эди ва ўз-ўзидан у ҳам йўқ бўлди.\nСизда юқоридаги фикрларга кичик эътироз пайдо бўлиши мумкин. Яъни, бир мавсумдан кейин катта футболдаги Суперлига клубларининг футзал жамоаларидан бошқа клубларга ҳам ички чемпионатда иштирок этиши учун руҳсат берилди. Бундан ташқари, "Нафис" жамоаси "Динамо", "Дўстлик-AIN" жамоаси "Насаф", "Когон" жамоаси "Бухоро" бўлди. Фақатгина "Ардус" йўқотилди деган эътироз пайдо бўлиши мумкин. Лекин, бир жиҳатни унутиб қўймаслигимиз лозим. Яъни, юқоридаги жамоаларнинг ўзаги сочилиб кетди. Бир маромда келаётган клублар парчаланиб кетди ва ҳаммасини яна бошидан бошлашди.\nФутзалга эътибор қайтадими?\nФутзал бўйича Ўзбекистон чемпионатига эътибор жуда тушиб кетган. Уни ёритиш ҳам ҳаминқадар. Яна ўша "Тезкор студия"нинг футзалчилар меҳмон бўлган сонига қайтамиз. Унда Фарҳод Абдумавлонов ва Константин Свиридов кўчада, бозорда таниш-билишлар сизлар ўзи ўйнаяпсизларми, футзал бўйича чемпионат ўйинлари ўтказиляптими деган саволларни тез-тез беришади деганди. Афсуски, чемпионат ўйинлари бўлиб ўтиши ҳақида етарли даражада эълонлар йўқ бўлиб кетди. Ўйинлар бир мавсум уй-сафар тизимига ўтди, кейин марказлашган ҳолда бир шаҳарда ўтадиган тизимга қайтди. Якунда, "Спорт" телеканали футзал бўйича чемпионатимиз ўйинларини трансляция қилмай қўйди. Бунда канални айбламаган бўлардим. Чунки, олдин Тошкентда ўтадиган тур ўйинларини трансляция қилиб келган канал энди бошқа вилоятлардаги ўйинларни ёритиш имконига эга бўлмай қолди. Камига, асосий урғу Суперлига ўйинларига қаратилди.\n"Тезкор студия"нинг футзал вакиллари иштирок этган сонини "Championat.asia"нинг ютубдаги саҳифасида кўришингиз мумкин.\nАслида энг оптимал формат уй-сафар тизими. Бироқ, биз ҳали бунга тайёр эмасмиз. Қатор клубларимиз футзал жамоаларига жуда кам маблағ ажратишади. Ҳамма клубларда стандартларга жавоб берадиган заллар ва шароитлар йўқ. Шунинг учун ҳозирча марказлашган ҳолда ўйинларни ўтказиш энг маъқул вариант. Лекин, ўйинларни тушдан бошланадиган қилиб белгилаш керак. Эрталаб 9 ёки 10дан эмас. Эрталабдан ўйин ўтказиш учун спортчиларнинг организми ҳеч қанақасига 100 фоизга тайёр бўлмайди. Бугунги кунда тур ўйинлари пайти бир кунда 3тадан учрашув ўтказилмоқда. Шуларнинг вақтини 14:00, 16:00 ва 18:00га белгиласа бўлади. Шунда футзалчиларни эрталабдан тўп тепишга мажбурлаб қийнамаган бўламиз. Бундан ташқари, тақвимни ҳам ўтган йилгидан яхшироқ бўлади деб умид қиламан. 2019 йилнинг декабрь ойида тинимсиз ички чемпионат ва Ўзбекистон кубоги ўйинлари ўтказилди. Кетма-кет ўйинлар натижасида чемпионат финалида "Пахтакор" деярли ярим таркиби жароҳат олган ҳолда ҳаракат қилди. Чемпионатни бир амаллаб тугатиб олинганидан кейин кубок беллашувлари ҳам ўтказиб юборилди. Футзалчиларнинг жароҳатлари сабаб чемпионатда финалга қадар етиб келган "шерлар" кубокда иштирок этишмади. Энг ёмони эса футзал мавсумини тугатиб қўйиш декабрга чўзиб юборилгани сабаб терма жамоа азият чекди.\nПФЛ расмий сайтидан олинган скриншот. 2019 йилги мавсумда жамоалар бор йўғи 6тадан ўйин ўтказишган. Аслида, ПФЛ расмий сайти алоҳида бир мавзу. Масалан, АПЛ ёки Бундеслига расмий сайтлари ўша лига ҳақида маълумот олиш учун энг ишончли, қулай ва зўр манба. Ҳар қандай статистикани топа оласиз. Бизда эса афсуски неча йиллардан бери ПФЛ расмий сайтига сон тегмайди.\nЧемпионат ва кубок ўйинларининг жуда кеч якунлангани сабаб терма жамоа 2019 йилнинг декабрь ойида умуман йиғин ўтказмади ва ўз-ўзидан бирорта ўртоқлик ўйини ҳам ўтказмади. Ваҳоланки, 2020 йилнинг 26 февралидан 8 мартига қадар Туркманистоннинг Ашхобод шаҳрида Осиё чемпионати ўтказилиши керак эди. Бўлиб ҳам, бу Литвада бўлиб ўтадиган ЖЧ-2020га йўлланма берадиган қитъа биринчилиги эди. Очиғи, мен футзални кузата бошлаган даврларимдан бери терма жамоамиз қачондир Очиё чемпионати олдидан декабрни йиғин ва ўртоқлик ўйинларисиз ўтказганини эслай олмайман.\nЎзбекистон кубоги финали (АГМК "Локомотив"ни 5:2 ҳисобида мағлуб этган) 29 декабрда ўтказилган бўлса, 10 январдан терма жамоа ОЧга тайёргарлик кўриш учун йиғин бошлаган. Яъни, бутун бошли мавсумни тугатганидан кейин ўйинчилар 2 ҳафта ҳам дам олишмади. Аммо, коронавирус пандемияси сабаб ОЧ ҳам, ЖЧ ҳам номаълум муддатга қолдирилди. Бу бизнинг фойдамизга ишлади. Чунки, энди бизда тайёргарлик учун вақт кўпроқ бўлади. Агар эътибор ва яратиладиган шароит яхшиланса.\nФутзал учун алоҳида Федерация ташкил қилиш керак\nЎФА (Ўзбекистон футзал Ассоциацияси) ЎФФ (Ўзбекистон футбол Федерацияси) қошида очилган ва бевосита унга бўйсунарди. Лекин, ўз муаммоларини ўзи ҳал қиларди. Яъни, футзал чемпионати, кубоги ва терма жамоаларнинг муаммоларини ЎФАдагилар ўзлари ҳал қилишарди. Бунинг учун футзал Ассоциациясида бутун бир жамоа ишларди. Улар бор эътиборини айнан футзалга қаратишганди. Ҳозирчи? Ҳозир фақат бир киши футзалга жавобгар. Бунақада футзални қайта ривожланиш йўлига туширишга жуда қийналамиз. Футзал учун аввалгидек алоҳида ташкилот очиш зарур. Масалан, Ўзбекистон футзал Федерацияси. У ЎФА қошида очилиши ва умуман бошқа ходимлар фаолият юритишлари керак. Ҳам ЎФАда, ҳам ЎФФ (Ўзбекистон футзал Федерацияси)да ишламаслиги зарур ходимлар. Бунда эътибор иккига бўлинади ва сифат 50 фоизга пасаяди. Футзал клублари ва ўйинчилар муаммоларини ҳал қилиш учун бемалол ЎФФга мурожаат қилаверадилар.\nЁдимда Жаҳонгир Усмонов вақтида футзалга ЎФФ ажратадиган маблағдан ташқари ўз ёнидан ҳам сарфларди. Терма жамоа аъзоларига ижобий натижалар учун қўшимча премиялар ҳам берарди. Ўзи футзалга жуда қизиққани ва тушунгани учун терма жамоа билан бирга бўларди. Осиё чемпионатлари ва Колумбияда ўтказилган ЖЧ-2016га ҳам бирга борган. Балки, футзалимизга мана шундай инсон етишмаётгандир.\nБизни ёшлигимиздан умидни ҳеч қачон сўндирмасдан ҳаракат қилишга ўргатишади. Зеро, умид сўнган паллада келажак ҳам "синади". Биз ҳам буёғига футзалимиз учн ҳаммаси яхши бўлишига умид қиламиз. Балки, ЎФА ва ПФЛ раҳбарлари футзалимизга эътиборни янада яхши томонга ўзгартиришар. Муҳими, ҳозир бунга умид бор.\n“Милан” 31 йил деганда “Ювентус”га 4 та гол урди 2\nРоналду сермаҳсуллик намойиш этмоқда 3\nИталия. "Лацио" бу сафар сенсацион тарзда мағлубиятга учради 2\nДилшод Аҳмадалиев: "Меҳнатларимиз самарасини берганидан хурсандман" 3\nУлуғбек Бақоев: "Саҳоб Рашидов учун хурсандман. Унга миллий терма жамоада ўйнашини тилайман" 11\nЎзил фаолиятини Туркияда давом эттириши мумкин 6\n04 июн 01:01:47\nIlhomjon Arslanov фойдаланувчининг фикрига жавоб бериш\nBu Ravashan akamiz hamma joeni o’ldirib yubordilaku.\nРавшан акангиз эмас, Умид Ахмаджонов хаммасини ўлдириб, Футзални ўлдириб Каааатта қабр тоши қўйиб кетдилар !!!\n03 июн 21:56:40\nФутзалга оқ сочлик кишини қайтариш керак !\n04 июн 12:25:23\nУмид Ахмаджонов даврида Футзал о'лди\n04 июн 15:15:39\nZayniddin_5 фойдаланувчининг фикрига жавоб бериш\nLotin alifbosida yozishda 7 o'lchab keyin yozinglar крилча етим сўзи "yetim" deb yoziladi\nСайтда лотин тилига автоматик тарзда ўгирилади. Шунинг учун баъзида мана шундай ноқулайликлар юзага келади.\n05 июн 12:05:18\nMustaqil_fikr фойдаланувчининг фикрига жавоб бериш\nHolisona qaralsa.Umid Axmadjanov har bir jabhaga katta etibor qaratyotgan edi. Ravshan Ermatov kelgandan beri siz kordiz yoki eshitdizmi futzalchilar bilan uchrashganini yoki ularni qollab quvvatlaganini. Oldin siz barcha yangiliklarni kuzatib boring.\n04 июн 16:48:46\nFutzal 2016-yilgi JCHdan keyin amalda futboldan o'tib ketgan edi. Bu aqllilar esa 3-sinf bolani yaxshi rivojlanishi uchun 5-sinf bolasini 3-sinfga tushirib quygandey ish qildi. Diyor akani 1 qadam orqaga 2 qadam oldinga degan frazasini xurmat qilaman, lekin futzal allaqachon o'z yo'li ga tushgan tizim edi. Haliyam kech emas eski tizimga qaytishni, zero bu ketishda yurishsa hali 5 yildayam 2012-2016-yilgi futzal darajasiga yeta olishmaydi. Unutmanglar futzal allaqachon JCH'da debyut qilib ulgurdi, amputantlar, mehribonlik uyi bolalari, shifokorlar o'rtasidagi musobaqalardagi natijalar, sizlarni ko'zingiz bilan qaraganda mamlakatning "to'pni oyoqda o'ynaluvchi" sport turlaridagi salohiyatini ko'rsata olmayotgan, faqatgina professional futbol qolgandek ko'rinmasligi mumkin, lekin futzalning rivojlanganligini ko'rish uchun bizga sizlarning ko'zingiz kerak emas\n04 июн 14:17:28\n03 июн 22:16:26\n04 июн 10:00:12\nsᴀʟᴏᴍ ᴅᴜsᴛʟᴀʀ ᴋɪᴍ ʀᴜʏxᴀᴛᴅᴀɴ ᴜᴛᴏʟᴍᴀsᴀ 99 091 2424 ɢᴀ ᴍᴜʀᴏᴊᴀᴛ ǫɪʟɪɴɢ utkazib beraman


Муқаддас Китоб Тадқиқотчилари — Зулматдан даъват этилганлар —1 Бутрус 2:9 | Тадқиқ сони\nТИЛИДА ЎҚИШ австралия имо-ишора адангме аймара албан америка имо-ишора амхар ангол имо-ишора арабча аргентина имо-ишора арман африкаанс ачоли басса (Камерун) бенгала бикол болгар бошқирд бразилия имо-ишора британия имо-ишора булу валлий валяйта венгер венгер имо-ишора венда венесуэл имо-ишора вьетнам га ган грек грузин гуарани гужарати дат дигор занде зимбабве имо-ишора зулу ибанаг иврит игбо илоки инглиз индонез индонез имо-ишора исланд исоко испан испан имо-ишора итальян итальян имо-ишора йоруба йулу кабре каннада каонде каталан квангали кечуа (Боливия) кикамба кикуйю киньяруанда кирибати кирунди колумбия имо-ишора конго корейс корейс имо-ишора коса куаньяма курд курмонжи (Кавказ) курд курмонжи (кирилл ёзувида) ламба латиш лингала литва лози лувале луганда лунда луо майя македон малагаси малайя малаялам мамбуе-лунгу маратҳ мбунда мегрел мексикан имо-ишора михе монгол море мьянма ндебеле ндебеле (Зимбабве) ндонга немис немис имо-ишора неосоломоник непал нзема нидерланд норвег ньянжа озарбайжон озарбайжон (кирилл ёзувида) окпе олуконзо оромо осетин отетела пангасинан панжоб папьяменто (Кюрасао) парагвай имо-ишора перу имо-ишора пижин (Нигерия) поляк поляк имо-ишора португал португал имо-ишора румин руньянкоре рус рус имо-ишора самар-лейте самоа санго сапотек (истмус) свати себуан сепеди серб серб (лотин ёзувида) сесото (Лесото) сидама сингал словак словен сранан-тонго суахили суахили (Конго) тагал тай тамил тви телугу тетум (Дили) тив тиграй тожик ток-писин тотор тсвана тсонга тувалу тумбука турк туркман украин урду урхобо фижи фин фин имо-ишора фон форс француз француз имо-ишора хауса хилигайнон хинди хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чех имо-ишора чили имо-ишора читонга читонга (Малави) чичева чичемба чияо чуваш швед шона эве эквадор имо-ишора эстон эфик япон япон имо-ишора ўзбекча қирғиз ҳинд имо-ишора\n[Яҳова] сизларни зулматдан Ўзининг ажойиб нурига даъват этди. 1 БУТР. 2:9\nҚЎШИҚЛАР: 1, 14\nҚайси маънода Худонинг халқи милодий 2 асрдан бошлаб Бобил тутқунлигига тушган?\nҚайси иккита омил туфайли 15 асрнинг ўртасида сохта дин одамлар устидан ўз таъсирини йўқотишни бошлади?\n1800 йилларнинг охирида мойланганлар Аллоҳнинг Каломини тўғри тушуниш учун нималар қилишди?\n1. Қуддус вайрон бўлганида юз берган воқеаларни тасвирланг.\nМИЛОДДАН АВВАЛГИ 607 йили шоҳ Навухадназар бошчилигидаги улкан Бобил қўшини Қуддусга ҳужум қилади. Ўшанда бўлган қирғинбарот тўғрисида Муқаддас Китобда қуйидагича ҳикоя қилинган: «Бобил шоҳи Маъбадда уларнинг ёшларини қиличдан ўтказди, на ёш эркакка, на аёлга, на кексага, на хастага шафқат қилди. [...] Худонинг уйига эса ўт қуйди, Қуддус деворини бузиб ташлади, ҳамма ҳашаматли биноларни ёндирди, Қуддусдаги ҳамма қимматбаҳо ашёларни йўқ қилиб ташлади». (2 Сол. 36:17, 19)\n2. Қуддуснинг вайрон қилиниши борасида Яҳова қандай огоҳлантириш берган ва яҳудийлар билан нима содир бўлган?\n2 Қуддус аҳли учун шаҳарнинг вайрон қилиниши янгилик бўлмаган. Сабаби, йиллар давомида пайғамбарлар яҳудийларни огоҳлантириб, агар улар Тавротга риоя қилмай юришса, бобилликлар қўлига тушишларини айтиб келишган. Ростдан ҳам, бобилликлар туфайли кўпгина яҳудийлар қиличдан ўтказилган; ўлимдан қочиб қутула олган ҳар бир киши эса қолган умрини Бобил асирлигида ўтказишига тўғри келган. (Ерм. 15:2) Қизиқ, у ердаги асирларнинг аҳволи не кечди? Масиҳийлар билан ҳам қачонлардир шунга ўхшаш бир воқеа юз берганми? Агар шундай бўлса, қачон?\n3. Исроил халқининг Бобил тутқунлигидаги аҳволи Миср қуллигидаги аҳволидан нимаси билан фарқ қиларди?\n3 Пайғамбарларнинг башоратлари чиндан ҳам бажо бўлди. Яҳова Еремиё орқали бўлажак асирларга янги вазиятга кўникишлари ва фурсатдан унумли фойдаланишлари борасида қуйидагича айтганди: «Ўзларингизга яшаш учун уйлар қуринглар, боғ-роғлар яратинглар, меваларидан тановул қилинглар. Мен сизларни сургун қилган ўша шаҳарнинг тинч ва фаровон ҳаёти учун меҳнат қилинглар. Ўша шаҳар учун Менга ибодат қилинглар. Шаҳар тинч бўлса, сизлар ҳам тинч бўласизлар». (Ерм. 29:5, 7) Худонинг йўл-йўриқларига итоат қилганлар Бобилда деярли фаровон ҳаёт кечиришганди. Бобиллик истилочилар яҳудийларга ўз ишлари билан машғул бўлишга муайян даражада изн беришганди. Тутқунликда бўлганлар ҳатто мамлакат бўйлаб бемалол ҳаракатланиши мумкин эди. Кўҳна дунёда Бобил савдо-сотиқ маркази бўлган. Қазилмаларда топилган ҳужжатларга кўра, кўплаб яҳудийлар савдо-сотиқнинг сиру асрорларини ўрганишган, яна бошқалари эса қўли гул ҳунармандларга айланишган. Айрим яҳудийлар эса ҳатто бойиб кетишган. Ҳа, Исроил халқининг Бобил тутқунлигидаги аҳволи асрлар олдин Миср қуллигидаги аҳволидан ер билан осмонча фарқ қиларди. (Чиқиш 2:23–25 ни ўқинг.)\n4. Исёнкор исроилликлардан ташқари Бобил асирлигидан яна кимлар азоб чеккан ва нега улар Тавротда айтилганларга тўла-тўкис амал қила олишмаган?\n4 Асирликдаги яҳудийларнинг моддий эҳтиёжлари қондирилганди, аммо уларнинг маънавий эҳтиёжлари ҳақида-чи, нима деса бўлади? Яҳованинг маъбади ва қурбонгоҳ барбод қилинганди, руҳонийлар эса бундан буёғига ўрнатилган тартиб бўйича фаолият юрита олишмасди. Тутқунлар орасида Худога садоқатли бўлган ва жазога лойиқ бўлмаган хизматчилар ҳам бор эди, лекин улар халқнинг қолган қисми билан азоб чекишларига тўғри келди. Аммо шунга қарамай, улар Худонинг Қонунига риоя этиш учун қўлларидан келганини қилишди. Масалан, Бобилда Дониёр ва унинг учта дўсти — Шадрах, Мешах ва Абеднаху — яҳудийлар учун тақиқланган таомлардан воз кечишди. Шунингдек, ҳаммамизга маълумки, Дониёр Аллоҳга мунтазам ибодат қилган. (Дон. 1:8; 6:10) Шундай бўлса-да, бутпараст халқнинг бошқаруви остида художўй яҳудий учун Тавротда айтилганларга тўла-тўкис амал қилиш имконсиз эди.\n5. Яҳова Ўз халқига қандай ваъда берганди ва нима учун бу ваъда ўзгача эди?\n5 Исроил халқи Худога тўла маъқул тарзда топиниш имконига яна қачондир эга бўладими? Ўша пайтда бунинг иложи йўқдек туюларди. Зотан, Бобил ўзининг асирларини ҳеч қачон озод қилмасди. Лекин бобилликлар ўзларининг бундай иш-ҳаракатларида Яҳовани назардан четда қолдиришди. Ахир У Ўз халқини қутқаришга ваъда берганди ва улар чиндан ҳам халос этилди! Дарҳақиқат, Аллоҳнинг ваъдалари амалга ошмай қолмайди! (Ишаё 55:11)\nМАСИҲИЙЛАР БИЛАН ҲАМ ШУНГА ЎХШАШ ВОҚЕА ЮЗ БЕРГАНМИ?\n6, 7. Нима учун замонавий Бобил асирлиги борасидаги тушунчамизни ойдинлаштиришимиз керак?\n6 Масиҳийлар билан ҳам қачондир Бобил тутқунлигига монанд бир воқеа юз берганми? Анча йиллар давомида «Қўриқчи минораси» журналида Худонинг замонавий хизматчилари 1918 йили Бобил асирлигига тушишгани, 1919 йили эса ундан озод этилгани ҳақида айтиларди. Аммо бу ва келаси мақолада таъкидлаб ўтиладиган сабаблар мазкур мавзуни қайта кўриб чиқишни тақозо этди.\n7 Келинг, қуйидаги маълумотга диққат қаратайлик. Буюк Бобил — сохта дин империясидир. Агар Худонинг халқи 1918 йили Бобил асирлигига тобе бўлган бўлса, демак ўша пайт улар қайсидир маънода сохта динга қул бўлишганди. Бироқ фактлар шуни кўрсатяптики, Биринчи жаҳон урушидан олдинги бир неча ўн йилларда Худонинг мойланган хизматчилари Буюк Бобилнинг қулига айланмай, аксинча ундан халос бўлаётган эдилар. Тўғри, Биринчи жаҳон уруши даврида мойланганлар таъқибларга учраган, лекин улар дуч келган таъқиблар Буюк Бобил томонидан эмас, асосан дунёвий ҳукумат томонидан уюштирилганди. Шунинг учун, Яҳованинг халқи Буюк Бобил асирлигига 1918 йили тушмаган, деган хулосага келсак бўлади.\nБОБИЛ ТУТҚУНЛИГИ... ҚАЧОН?\n8. Қандай қилиб масиҳийлар сохта динга қўшилиб қолишганини тушунтиринг. (Очқич оятнинг юқорисидаги расмга қаранг.)\n8 Милодий 33 йили Ҳосил байрамида минглаб яҳудийлар ва ўзга халқ вакиллари муқаддас руҳ билан мойланишди. Ушбу янги масиҳийлар «танланган насл, шоҳ бўлиб хизмат қиладиган руҳонийлар, муқаддас халқ, Аллоҳнинг мулки» бўлишди. (1 Бутрус 2:9, 10 ни ўқинг.) Ҳаворийлар ҳаётлари давомида Худонинг жамоатлари устидан назорат қилишарди. Лекин айниқса ҳаворийларнинг ўлимидан сўнг «шогирдларни ортидан эргаштириш учун нотўғри таълимотларни тарқатадиган кишилар» пайдо бўлди. (Ҳавор. 20:30; 2 Салон. 2:6–8) Бу кишиларнинг аксарияти жамоатларда масъулиятли вазифаларга эга бўлиб, оқсоқоллар сифатида хизмат қилишган, кейинчалик эса епископларга айланишган. Гарчанд Исо: «Сизлар эса барчангиз биродарсизлар»,— деб айтган бўлса ҳам, руҳонийлар синфи шакллана бошлади. (Мат. 23:8) Аристотель ҳамда Платон фалсафаларига мафтун бўлган бу обрўли кишилар Аллоҳнинг Каломидаги соф таълимотларнинг ўрнига сохта диний ғояларни талқин қила бошлашди.\n9. Рим давлати муртад бўлиб кетган масиҳийларни қай йўсин қўллаб-қувватлаганини ва бунинг натижаси қандай бўлганини тасвирлаб беринг.\n9 Милодий 313 йили масиҳийликнинг бундай муртад кўринишига бутпараст Рим императори Константин томонидан расмий мақом берилди. Ўша пайтдан бери черков ва давлат баҳамжиҳат иш юрита бошлади. Мисол учун, Константин Никейдаги соборда ўтказилган йиғилишдан сўнг Исо Худо экани борасидаги фикр билан норози бўлган Арий исмли руҳонийни сургун қилишни буюрди. Кейинчалик император Феодосий I (милодий 379–395) бошқарган пайтда масиҳийликнинг булғанган кўриниши бўлмиш католик черкови Рим империясининг давлат динига айланди. Тарихчиларнинг ёзишича, 4 асрда бутпараст Рим «христианлашиб» кетган эди. Холис гапни айтганда, ўша вақтга келиб, муртад бўлиб кетган масиҳийлар сохта таълимотларни қабул қилиб, аллақачон Буюк Бобилнинг бир қисми бўлишганди. Шундай бўлса-да, буғдойни тасвирловчи мойланганларнинг кичик бир гуруҳи Аллоҳга топиниш учун зўр бериб ҳаракат қиларди, аммо уларнинг гапларига ҳеч ким қулоқ солмасди. (Матто 13:24, 25, 37–39 ни ўқинг.) Ҳа, улар чиндан ҳам Бобил асирлигида эдилар!\n10. Эрамизнинг бошида самимий одамлар нимага асосланиб черков таълимотларини шубҳага солишлари мумкин эди?\n10 Лекин шунга қарамай, эрамизнинг бошида, бир неча асрлар мобайнида, аксарият одамларда Муқаддас Китобни ё юнон, ё лотин тилида ўқиш имконияти бор эди. Шу сабабли, улар Аллоҳнинг Каломидаги таълимотларни черков ақидалари билан солиштира олишарди. Улардан айримлари Муқаддас Китобдан билиб олганлари асосида черковнинг Муқаддас Ёзувларга зид бўлган эътиқодларини рад этишди. Лекин бундай фикрларни очиқчасига ифода этиш хавфли бўлиб, ҳатто ўлимга олиб келиши мумкин эди.\n11. Қай йўсин Муқаддас Китоб руҳонийларнинг назорати остига тушиб қолганди?\n11 Вақт ўтиб, халқ юнон ва лотин тилини ишлатмай қўйди, черков эса Аллоҳнинг Каломини халқ тушунадиган тилга таржима қилишга қаратилган ҳар қандай ҳаракатларга қаршилик кўрсатди. Натижада, фақат руҳонийлар ва бошқа зиёли одамларгина Муқаддас Китобни ўқий олишарди. Ҳатто руҳонийларнинг ҳаммаси ҳам яхши ўқишни ва ёзишни билишмасди. Черков таълимотлари билан норози бўлган ҳар қандай киши оғир жазога тортиларди. Садоқатли мойланганлар кичик гуруҳ бўлиб йиғилишларига тўғри келганди, улардан баъзилари ҳатто умуман йиғила олишмасди. Бобил тутқунлигида бўлган яҳудийлар сингари, «шоҳ бўлиб хизмат қиладиган руҳоний» мойланганлар ҳам ўрнатилган тартиб бўйича фаолият юрита олишмасди. Шу йўсин, Буюк Бобил одамларни ўз исканжасига олган эди.\nНУР ПОРЛАЙ БОШЛАЙДИ\n12, 13. Қайси иккита омил туфайли Буюк Бобил одамлар устидан ўз таъсирини йўқотишни бошлади? Тушунтиринг.\n12 Қачондир масиҳийлар озод қилиниб, Худога очиқчасига ва Унга маъқул тарзда топина олишадими? Ҳа! Маънавий нурнинг шуъласи иккита муҳим омил туфайли зулматни ёриб ўтди. Биринчиси 15 асрнинг ўртасида кўчма литерали (ҳарф ёки босма ҳарф шаклидаги белгилар) босма машинанинг ихтироси эди. Бундан аввал эса Муқаддас Китобни машаққат ила қўлда кўчиришарди. Муқаддас Китобнинг нусхалари камёб ва қиммат эди. Айтишларича, тажрибали нусха кўчирувчига бутун Муқаддас Китобнинг атиги битта қўлёзмасини чиқариш учун ўн ой талаб қилинарди. Бунинг устига, нусха кўчирувчилар ишлатган хомашёлар (тери қоғоз ёки пергамент) қиммат бўлган. Самаралироқ восита, яъни босма машина ва қоғоздан фойдаланиб эса, маҳоратли матбаачи кунига 1300 та саҳифа чиқариши мумкин эди.\nНоширлик соҳасидаги кашфиётлар ва жасоратли Муқаддас Китоб таржимонларининг ёрдами туфайли Буюк Бобил ўз таъсирини йўқотишни бошлаган (12-, 13- хатбошиларига қаранг.)\n13 Диққатга сазовор иккинчи омил — 16 асрнинг тонгида бир неча жасоратли кишиларнинг Аллоҳ Каломини оддий халқ гапирадиган тилларга таржима қилиш қарори бўлди. Бундай йўл тутиб, кўпгина таржимонлар ҳаётларини хавф остига қўйишган. Черков руҳонийлари ғоят қўрқиб кетишганди. Нима учун? Чунки худотарс кишининг қўлидаги Муқаддас Китоб кучли қуролга айланиши мумкин эди-да! Аллоҳнинг Каломи оммалашиб боргани сайин, одамлар уни ўқий бошлашди, уни ўқишгани сари эса шундай саволлар беришарди: «Муқаддас Китобнинг қайси жойида қийноқлар ҳақида ёзилган? Дафн қилиш маросимини ўтказиш учун руҳонийларга тўланадиган ҳақ тўғрисида қаерда айтилган? Поплар ва кардиналлар борасида-чи?» Черковдагилар: «Бизга савол беришга бу авом халқнинг қандай ҳадди сиғди?» — дея, буни ўтакетган жоҳиллик сифатида кўришарди. Шунда черков уларга қарши чиқди. Черковнинг баъзи таълимотлари Исо Масиҳдан олдин яшаган Аристотель ҳамда Платоннинг бутпарастлик фалсафасига асосланган эди. Шунинг учун ҳам, уларни рад этиб, бидъат қилган эркагу аёллар ҳукм этилишганди. Черков ўлим жазосини киритганди, давлат эса жазони ижро этарди. Руҳонийларнинг мақсади — одамларни Муқаддас Китобни ўқишдан ва савол беришдан тўхтатиш эди. Кўп ҳолларда улар мақсадларига эришишарди. Бироқ шунга қарамай, бир неча жасоратли кишилар Буюк Бобил уларни ўзига тобе қилишига йўл қўйишмади. Зеро, улар Аллоҳнинг Каломидан ҳақиқатни топишганди ва кўпроқ билим олишни исташарди. Шу тариқа, келажакда сохта дин таъсиридан халос бўлиш учун замин яратилаётганди.\n14. а) Муқаддас Китобни тадқиқ қилишни истаётганлар нима қилишди? б) Расселл биродаримиз ҳақиқатни қандай излаганини айтиб беринг.\n14 Кўпгина одамлар Муқаддас Китобни ўқиб, уни тадқиқ қилишни ва билиб олганларини бир-бирлари билан бўлишишни хоҳлашарди. Қолаверса, бу тадқиқотчилар руҳонийлар уларга нимага ишонишлари кераклигини уқтиришларини исташмасди. Шу боис, Муқаддас Китобдаги ҳақиқатга чанқоқ бўлган бу одамлар черковнинг таъсири унча кучли бўлмаган мамлакатларга қочиб кетишди. Бундай мамлакатларнинг бирида, яъни АҚШда 1800 йилларнинг охирида Чарлз Тейз Расселл биродаримиз ва унинг дўстлари Муқаддас Китобни мунтазам тадқиқ қилишни бошлашди. Даставвал биродар Расселл кенг тарқалган динлардан қай бири ҳақиқатни ўргатаётганини аниқламоқчи бўлди. У турли динларнинг, ҳатто христианликка тегишли бўлмаган динларнинг таълимотларини Худонинг Каломидаги сўзлар билан синчиклаб солиштирди. Кейинчалик Расселл бу динларнинг таълимотлари Муқаддас Китобга умуман тўғри келмаслигини англаб етди. Бир сафар у, дўстлари билан Муқаддас Китобдан топган ҳақиқатларни руҳонийлар қабул қилиб, буни черков аъзоларига ўргатишади, деган ниятда маҳаллий руҳонийларнинг бир нечтаси билан учрашади. Руҳонийларни эса бу қизиқтирмайди. Кейинчалик Муқаддас Китоб Тадқиқотчилари сохта дин аъзолари билан бирга Худога топина олмасликларини англаб етишади. (2 Коринфликларга 6:14 ни ўқинг.)\n15. а) Масиҳийлар қачон Буюк Бобил зулми остига тушишди? б) Кейинги мақолада қайси саволларга жавоб топамиз?\n15 Бу мақолада масиҳийлар охирги ҳаворийларнинг ўлимидан сўнг Буюк Бобил асирлигига тушишганини билиб олдик. Бироқ бу борада бошқа саволлар туғилмоқда: 1914 йилдан олдинги ўн йилликлар пайтида мойланганлар Буюк Бобил тутқунлигидан чиқишни бошлашганининг яна қандай исботи бор? Яҳованинг хизматчилари Биринчи жаҳон уруши давомида ваъзгўйликда унча фаол бўлишмагани туфайли Яҳова улардан норози бўлгани ростми? Ўша давр мобайнида айрим биродарлар бетарафликни сақлай олмай, Яҳованинг марҳаматидан маҳрум бўлишганми? Демак, агар масиҳийлар милодий 2 асрда сохта дин асирлигига тушишган бўлишса, унда қачон озод этилишган эди? Ажойиб саволлар, шундай эмасми?! Уларга келаси мақолада ойдинлик киритилади.


ҲАР БИР ХАЛҚ ЎЗ ОНА ТИЛИ БИЛАН ТИРИК - Ўзбекистон овози газетаси\nҲАР БИР ХАЛҚ ЎЗ ОНА ТИЛИ БИЛАН ТИРИК\nМактабда ўқиб юрган чоғларимда ўқиш китобимдан «Она тилим ўлмайди» номли шеърни ёд олгандим. Унда нотиқ бир куни дунё тиллари йўқолиб, фақат бир тил омон қолиши ҳақида хабар тарқатади. Ўртада баҳс бошланади.\nҲамма ўз она тилида сўзлайди, шеър ўқийди ва ҳеч қайси тилдан кам эмаслигини исботлашга ҳаракат қилади. Кейин ўйлашиб, ўша нотиққа шундай жавоб беришади:\nЭнди ўйлаб кўрсам, ҳар бир тилнинг ўз сўзловчилари, уни кўкларга кўтарадиган адабиёти ва ижодкорлари бор экан. Гарчи бугун дунё саҳнида муомаладан чиқиб бораётган тиллар кўпайиб бораётган бўлса-да, барибир ҳар бир халқ ўз она тили билан тирик.\nЎзРФА Алишер Навоий номидаги тил ва адабиёт институтининг мажлислар залида Ўзбекистон Миллий университети умумий тилшунослик кафедраси билан ҳамкорликда ўзбек тилига давлат тили мақоми берилганлигининг 25 йиллиги муносабати билан «Ўзбек тилшунослигини ривожлантиришнинг долзарб масалалари» мавзусида бўлиб ўтган республика илмий-амалий анжумани ҳам она тилимизга бағишланди.\nАнжуманда ушбу институт директори, профессор Низомиддин Маҳмудов тил тадқиқидаги масалалар хусусида сўзлар экан, жумладан, шундай деди:\n— Тилнинг асл эгаси — халқ. Тил даҳоси шу қадар буюк ва қудратлики, унинг ривожида қатъи қонуният бор, уни ҳеч ким буза олмайди. Тилшунос ундаги мавжуд қонуниятларни очиши, темир қоидаларининг мағзини холис чақиб бериши лозим. Тил нимани тан олиш, нимани олмасликни ўзи ҳал этади. Маълумки, 90-йилларнинг бошида «тайёра», «тайёрагоҳ», «илмгоҳ», «ҳужжат-асровхона» каби қанчадан-қанча сўзлар сунъий бир тарзда ясалди ва тилга тиқиштирилди, аммо тил даҳоси уларни асло қабул қилмади.\nТадбир давомида «Мустақиллик шароитида ўзбек тили ономастикасининг тараққиёт хусусиятлари», «Сўз ўзлаштиришдаги асосий лисоний омиллар», «Дастлабки кичик ҳажмли русча-ўзбекча луғатларнинг ўзига хослиги», «Мустақиллик давридаги луғавий ўзгаришларнинг лексикографик талқини» мавзуларида маърузалар тингланди.\nҚувонарлиси шундаки, Мустақиллигимиздан то бугунга қадар тилшунослик соҳасида сезиларли ютуқлар қўлга киритилди, юзлаб илмий ишлар, диссертациялар ёқланди. Кўплаб тилшунос ва илмий тадқиқотчилар юзага чиқди.\nТарихга назар солсак, тилимиз учун қайғурган, шу тилнинг равнақи учун астойдил курашган алломаларимиз борлигига гувоҳ бўламиз. Юсуф Хос Ҳожиб ўзининг «Қутадғу билиг» асарини қадимги туркий тилда ёзди. Маҳмуд Кошғарий «Девону луғатит-турк» асарида 6 мингдан ортиқ сўзларнинг луғавий маъносини изоҳлаб берди. Навоий она тилимизнинг латофатини ўз асарларида кўрсатиб, «Хамса» ёзди, тилшунос олим сифатида «Муҳокамат-ул луғатайн» асарида тилимизнинг ҳар томонлама бой тил эканлигини исботлаб берди.\nТилимизнинг тасвир ва таъсири, шакл ва мазмун сингари бадиий ўлчовларнинг қиммати, тошу тарозуси ҳақидаги баҳс-мунозаралар тадбирга ўзгача руҳ бағишлади. Айниқса, тил борасида тадқиқот олиб бораётган ёш изланувчилар, адабиёт ва ижод оламига кирганлар учун Навоийнинг асарлари, ҳаёти ва фаолияти асосий мезон бўлиши кераклиги таъкидлаб ўтилди.\nАнжуман давомида бир қатор тадқиқотчилар мустақиллик давридаги ўзбек тили, ўзбек тилининг маданиятлараро мулоқотдаги мақоми, сўз ўзлаштиришдаги асосий лисоний омиллар, ўзбек тилининг ижтимоий-сиёсий терминологиясидаги янгиланишлар ҳақида тўхталиб ўтишди.\nАслида тилимизнинг бугуни ва эртанги ривожига ҳаммамиз бирдай масъулмиз. Бунга олимлар ўз таҳлил ва тадқиқи билан, бошқалар эса бу тилда сўзлашиши, унинг софлигини сақлаш орқали ҳисса қўшади.


Дудукланиш - DAVOLASH DAVOLASH\nДудукланиш — сабаблари, аломатлари, ташхислаш, даволаш, олдини олиш, асоратлари\nДудуқланиш (тутилиб гапириш) — кўпинча нутқнинг бошида (кам ҳолалрда, ўртасида) пайдо бўладиган артикуляцион ва ҳиқилдоқ мушакларининг спазматик (торитишишли) ҳаракатларидир, натижада бемор бир товушда (ёки товушлар гуруҳида) тутилиб қолишга мажбур бўлади. Дудуқланишнинг ушбу аломатлари клоник ва тоник спазмлар билан жуда ўхшаш. Клоник дудуқланишда сўз, бўғин ва оҳангларни такрорий шаклланиши кузатилади. Тоник дудуқланиш товуш чиқариш тўхташи бемор бошқа товушни артикуляция қилишга ўтишига имкон бермайди. Ўзининг ривожланишида дудуқланиш 4 босқичдан ўтади, вақти-вақти билан юзага келадиган тутилишдан тортиб, инсоннинг алоқа қилиш қобилиятини чеклайдиган жиддий шахсий муаммога қадар.\nДудуқланишнинг невротик ва неврозга ўхшаш шакли мавжуд. Невротик дудуқланиш соғлом болаларда стресс ва невроз натижасида пайдо бўлади. Неврозга ўхшаш дудуқланиш асаб тизими касалликларига чалинган болаларга хосдир (ҳам туғма, ҳам орттирилган, масалан болалар серебрал фалажлиги).\nБошқа манбаларда дудуқланишнинг юқорида айтилган тоник ва клоник шакллари ажратилади.\nСинонимлари: логоневроз, лалоневроз, логоклония, баттаризм, балбуцио.\nЕтиология ва патогенези\nДудуқланишнинг икки сабаби бор: турки бўлувчи ва провокацияловчи. Дудуқланиш ривожланишига туртки бўлувчи сабаблар орасида қуйидагиларни ажратиш керак:\nЕнсефалопатик оқибатларга олиб келадиган касалликлар;\nБачадон ичида, туғилиш давомидаги жароҳатлар;\nАсаб тизимининг ортиқча ишлаши ва чарчаши (юқумли касалликлар натижасида).\nДудуқланиш пайдо бўлишига ёрдам берадиган шарт-шароитлар: моторика ривожланиши ва ритм ҳиссининг бузилиши; емоционал ривожланишнинг йетишмаслиги; атрофдагилар билан муносабатларнинг анормаллиги сабабли реактивликнинг ошиши; яширин руҳий касалликлар. Юқорида келтирилган шартларнинг ақалли биттаси мавжудлиги асаб бузилиши учун йетарли бўлади ва натижада дудуқланиш ривожланади. Дудуқланиш келиб чиқишини провокацияловчи сабаблар: бир вақтли руҳий травма (қўрқув); оилада икки ёки ундан ортиқ тилда сўзлашиш; тахилалия (тез гапириш).\nДудуқланишнинг патогенези субкортикал дизартрия механизмига ўхшайди. Унинг таркиби — нафас олиш жараёни, артикуляция ва овоз чиқаришни бошқариш координациясининг бузилиши. Шу боис, дудуқланиш кўпинча дизритмитик дизартрия деб ҳам аталади. Мия пўстлоғи ва субкортикал тузилмаларнинг индукцион ўзаро таъсирининг бузилиши пўстлоқ регуляцияси бузилишига олиб келади. Шу сабаб, ҳаракат учун»олдиндан тайёргарлик»га масъул бўлган стриопаллидал тизимнинг фаолиятида ўзгаришлар содир бўлади.\nҲаракатда икки гуруҳ мушаклари иштирок етади — бири қисқаради, бошқалари — ёзилади. Мушак тонусининг тўғри ва изчил қайта тақсимланиши орқали тез, аниқ ва қатъий фарқланувчи ҳаракатларни амалга ошириш мумкин. Мушаклар тонусини оқилона қайта тақсимланишини бошқариш стриопаллидар тизимга тўғри келади. Емоционал гиперқўзғалиш ёки миянинг анатомо-патологик шикастланишлари натижасида стриопаллидар регуляторини блокланиши клоник такрорлаш (тутилиш) ёки тоник спазмга олиб келади. Вақт ўтиши билан патологик рефлекс — нутқ автоматизми бузилиши ва нутқ аппарати мушакларининг гипертонуси — шартли рефлексга айланади.\nДудуқланиш аломатлари ва белгилари\nНафас олиш. Дудуқланишда нафас олиш жараёнининг бузилишлари орасида нафас олиш ва чиқариш вақтида жуда кўп ҳаво сарфланиши қайд қилинади, бу артикуляция соҳасидаги қаршиликнинг бузилиши туфайли келиб чиқади. Дудуқланишда нутқий нафас олиш бузилиши бемор томонидан инспиратор-унли ва проторли товушларни ҳосил қилишда ётади. Бошқача қилиб айтганда, овоз бойламларининг ҳаракати ва протор шовқинни шакллантириш учун бемор олинган нафас ҳавосини қўллайди. Қисқа нафас чиқариш нафақат нутқ вақтида, балки дам олиш пайтида ҳам кузатилади.\nОвоз. Дудуқланишда товушни талаффуз қилишга ҳаракат қилиш овознинг пайдо бўлишига тўсқинлик қиладиган овоз тешигининг спазматик тарзда ёпилиши билан бирга кечади. Хуруж вақтида ҳиқилдоқ тез ва кескин юқорига, пастга ва олдинга қараб ҳаракатланади. Сўзни маромида талаффуз ета олмаганлиги сабабли, беморлар унлиларни қаттиқ тарзда гапиришга ҳаракат қилишади. Шивирлаб гапириш ва куйлашда аломатларнинг юмшалиши қайд қилинади, баъзан нутқнинг тўлиқ нормаллашишига қадар.\nАртикуляция. Артиклуяция аппаратидаги функционал бузилишлар билан бир қаторда, дудуқланишда соматик бузилишлар ҳам кузатилади. Масалан, танглайнинг чуқур бўлиши, тилни чиқаришда уни бир томонга оғганлиги, бурун бўшлиғида — бурун тўсиғининг қийшайганлиги, чиғаноқларнинг гипертрофияси.\nБиргаликда кечувчи ҳаракатлар — бу дудуқланиб қолиш вақтида юзага келадиган ҳаракатлардир, улар зарурий емас, аммо айни пайтда бемор томонидан онгли ҳаракат сифатида амалга оширилади. Дудуқланиш хуружи пайтида беморлар бошини орқага ташлаши, олдинга егиши, кўзларини юмиши, муштларини қисиши, йелка қисиши, оёқ билан йерни уриши, бир оёқдан иккинчи оёққа ўтишлари мумкин. Бир сўз билан айтганда, тоник ёки клоник тортишишлар деб аталадиган ҳаракатлар қилиш.\nПсихика. Дудуқланиш ривожланиши билан маълум руҳий бузилишлар юзага келиши муқаррар. Енг кўп учрайдиганлари ҳарфлар, бўғинлар ва сўзлар олдидаги қўрқув, яъни уларни талаффузидан. Дудуқланиш билан оғриган беморлар, нутқ давомида бундай ҳарфлар ва сўзлардан қасддан қочишади, иложи бўлса, улар бошқаларига алмаштиришга ҳаракат қилишади. Хуруж даврида мутлоқ гунглик пайдо бўлиши мумкин. Нормал сўзлаша олмаслик ҳақидаги фикрлар бошқалардан камлик ва бутун «мен»и нуқсонли еканлигини англашгача олиб бориши мумкин.\nДудуқланиш ривожланиши фазалари\n1-фаза. Дудуқланишнинг кичик епизодлари, равон нутқ даврлари қисқариши кузатилади. Дудуқланишни биринчи босқичининг охири қуйидаги белгилар билан белгиланади:\nТалаффуздаги қийинчиликлар кўпинча жумланинг дастлабки сўзларида учрайди;\nДудуқланиш епизодлари боғлиқ гаплар, кўмакчи сўзлар ва нутқнинг бошқа қисқача қисмларини сўзлашда пайдо бўлади;\n«Коммуникатив босим» дудуқланишни оғирлаштиради;\nБола сўзлашиш билан боғлиқ қийинчиликларига муносабат билдирмайди, у хижолат бўлмасдан гапиради. Ҳеч қандай ташвиш, нутқдан қўрқиш йўқ. Бир зумдаги емоционал чақнаш дудуқланишни чақириши мумкин.\n2-фаза. Алоқа қилишда муаммолар, биргаликда кечиувчи ҳаракатлар юзага кела бошлайди. Сўзлашишдаги қийин вазиятлар сони аста-секин ошиб боради.\nДудуқланиш сурункали тус олади, аммо хуружларнинг оғирлиги фарқ қилади;\nТалаффуз билан боғлиқ муаммолар кўпинча қийин сўзлардан иборат бўлган пагларни тез талаффуз қилишда юзага келади, нутқнинг қисқа қисмларида еса камроқ учрайди;\nБола нутқининг бузилишидан хабардор, аммо ўзини дудуқ деб ҳисобламайди. Ҳар қандай вазиятда еркин гапиради.\n3-фаза. Спазматик синдромнинг мустаҳкамланиши. Бироқ, беморлар нутқдан қўрқишмайди ва ноқулайлик сезишмайди. Улар мулоқот қилиш учун ҳар бир имкониятдан фойдаланадилар. Даволаш таклифи бемор томонидан қўллаб-қувватланмайди ёки ғайратга ундамайди. Улар ўзларини хотиржам тутишади.\nБеморлар дудуқланишлари туфайли баъзи вазиятларда сўзлашиш қийин бўлишини англаб йетадилар;\nМуайян товушлар, сўзлар билан боғлиқ қийинчиликлар пайдо бўлади;\n«Муаммоли» сўзларини бошқалар билан алмаштиришга уринишлар қайд қилинади.\n4-фаза. Ушбу фазада дудуқланиш — катта шахсий муаммодир. Дудуқланишга ёрқин емоционал реакциялар пайдо бўлади, натижада бемор гапиришдан қочишга ҳаракат қилади. Агар илгари бемор вақти-вақти билан «муаммоли» товушларни (сўзларни) бошқасига алмаштиришга ҳаракат қилган бўлса, енди бу доимий тус олади. Бемор ўзининг дудуқланишига бошқаларнинг муносабатини диққат билан тинглашни бошлайди. Дудуқланишни 4-фазасининг характерли хусусиятлари:\nДудуқланишни кутиш (антисипация);\nМуайян товушларни (сўзларни) талаффуз қилишдаги қийинчиликлар сурункали характерга ега бўлади;\nЛогофобия (нутқдан қўрқув);\nСаволларга жавоб беришдан қочишга ҳаракатлар.\nДудуқланиш мавжудлиги болани сўзлашув вазиятларидан қочишга мажбур қилади, натижада унинг мулоқот доираси ва натижада умумий ривожланиш даражаси қисқаради. Шубҳа, еҳтиёткорлик, ўзи ва тенгдошлари ўртасидаги фарқ мавжудлиги ҳисси юзага келади. Бола ва ота-онаси (синфдошлар, тенгдошлар) ўртасидаги тушунмовчилик туфайли, ажралганлик ва камситилганлик ҳисси пайдо бўлади. Таъсирчанлик ошади, қўрқув пайдо бўлади, бу руҳиятнинг тушкунлигига ва дудуқланишни янада кучайишига олиб келиши мумкин. Дудуқланиш бола ўзини ноқулай ҳис қилиши, уятчанлиги ва одамовилиги туфайли мактабда ўзлаштиришнинг ёмонлашувига олиб келиши мумкин. Муаммонинг ривожланиши касб танлаш ҳамда оила яратишга халақит бериши мумкин.\nДудуқланиб гапиришни ташхис қилиниш учун қуйидаги аломатлар мавжуд бўлиши керак:\nНутқ ритмининг бузилиши (сўзлар, иборалар узилиши, такрорланиши, маълум товушларни чўзиш);\nНутқ бошида қийинчиликлар ва тутилишлар;\nБошқа ҳаракатлар ёрдамида дудуқланиш билан курашишга уринишлар (масалан гримаса).\nЮқоридаги бузилишларнинг давомийлиги 3 ойдан ортиқ бўлса, дудуқланиш ташхиси қўйилади. Бундай беморларга нафақат невролог, балки логопед маслаҳати ҳам керак. Асаб тизимининг органик касалликларини истисно қилиш учун реоенсефалография, бош мия ЕЕГ, МРТ-диагностика ўтказилади.\nДудуқланишни даволаш йўллари\nДудуқланишни даволашнинг барча усуллари услубий ёндашув ва терапевтик таъсир турлари билан фарқланади. Умуман олганда, уларни қуйидагиларга бўлиш мумкин:\nМедикаментоз (дорилар билан);\nНевротик дудуқланишни йўқотиш учун даволаш муваффақияти ташхиснинг ўз вақтида қўйилишига боғлиқ. Дудуқланишни даволашнинг анъанавий психотераптевтик усуллари (хулқ-атворли, гипнотик ва ҳоказо) самараси паст бўлганлиги сабабли, замонавий тиббиёт ўзига бир нечта елементларини олган махсус терапевтик ёндашувларни афзал кўрмоқда. Тутилиб гапиршни даволашнинг бундай комбинатив психотерапевтик усуллари ҳам индивидуал, ҳам гуруҳ шаклида қўлланилади. Нутқ бузилишларини тузатиш дудуқланишни ва тез гапиришни тузатишга қаратилган логопедик машғулотлар орқали амалга оширилади.\nЁш болаларда дудуқланишнинг невротик шакли логопедик болалар боғчалари ва гуруҳларида яхши даволанади. Бу йерда коллектив ўйинли психотерапия, логопедик ритмга еътибор қаратилади. Оилавий психотерапияга ҳам диққатни қаратиш керак, бунда болани ишонтириш, қўллаб-қувватлаш, ҳаёлини чалғитиш, релаксация муҳимдир. Болаларга бармоқларнинг ритмик ҳаракатлари билан бир тактда гапириш ёки куйлаш ўргатилади. Ўз-ўзини бошқариш усулининг асоси шундаки, дудуқланиш — ўзгартирса бўладиган маълум хулқ еканлигини ўрнатишдир. Унинг таркиби — десенсибилизация, аутоген машғулотлар. Ёрдамчи дори воситаларининг мақсади — қўрқув, хавотир ва депрессия белгиларини бартараф қилишдир. Седатив (жумладан, фитотерапевтик) ва умумий мустаҳкамловчи воситаларини тайинлаш тавсия етилади.\nБош миянинг органик шикастланиши билан боғлиқ бўлган спазмолитиклар (толперизон, бенактизин), еҳтиёткорлик билан транквилизаторлар (минимал дозаларда) қўлланилади. Сувсизланиш курси ўтказиш самарадорлиги исботланган. Клоник дудуқланиш ҳолатида гопантен кислотасининг бир неча курсини (1 ойдан 3 ойгача) белгилаш тавсия етилади. Бундан ташқари дудуқланишни комплекс даволашга физиотерапия, шунингдек, массажни (умумий ва логопедик) киритиш тавсия етилади.\nБолалар ўртасида дудуқланиш даволанилганда барча ҳолатларни 70% дан кўпроғининг якуни яхшидир.\nДудуқланишни олдини олиш\nДудуқланишни олдини олиш усуллари икки гуруҳга бўлинади. Улардан бири боланинг соғлиғини сақлаш ва мустаҳкамлаш, иккинчиси — боланинг нутқ тараққиётини ташкил етишдир. Тўлақонли овқатланиш, доимо парвариш қилиш, кун тартибига ва гигиена қоидаларига риоя қилиш боланинг ақли ва нутқи ривожланишининг, соғлиғини сақлаш ва мустаҳкамлашнинг муҳим таркибий қисмидир. Асаб тизимининг нормал ишлаши ва уни ортиқча юкламасликнинг олдини олиш тетиклик ва уйқунинг тўғри алмашинуви билан таъминланади. Болаларнинг руҳий ҳолатини ҳаддан ортиқ маълумот юкидан («катталар» телекўрсатувларини кўриш, ётишдан олдин ўта кучли емоцияли ҳикоялар ўқиш), қўрқишига сабаб бўлиши мумкин бўлган вазиятларни ҳимоя қилиш керак.\nБоланинг нутқи тўлиқ ривожланиши уч йўналишни ўз ичига олиши керак. Биринчиси, дунёқараш, тушунчалар ва атроф-муҳит ҳақидаги қарашлар, ҳодисалар ва нарсалар (ўйинлар, юришлар, китобларни ўқиш)ни кенгайтириш. Иккинчиси — боланинг нутқида тутилишни олдини олиш ва кузатилганда чоралар кўриш, равон ва секин гапиришни, фикр ва истакларни мантиқий ва изчил тушунтиришга ўргатиш керак. Учинчиси — овознинг тўғри талаффуз қилиниши, ритми ва темпини шакллантириш. Бироқ, болани янги ахборот билан меъёрида, аста-секин таништириш керак.\nДудуқланишини тузатиб, унинг қайталанишини олдини олиш учун қулай психологик муҳитни таъминловчи шарт-шароит яратиш керак.


Ўзбек ўқувчилари яна “металлолом" йиғишга киришди\nСамарқанд туман 1-умумий ўрта таълим мактаби ўқувчиси мактабга металлолом олиб кетмоқда\nШу кунларда Ўзбекистон мактаб болалари мажбурий тарзда темир-терсак йиғиш тадбирига сафарбар қилинди.\nХоразмнинг чекка қишлоқларидан биридаги мактабнинг 9-синф ўқувчиси Санамжон икки кун аввал темир-терсак топшириш "мажбурият”ини бажарди.\nСанамжонга кўра, ўзи ўқийдиган синфига бир тонна темир-терсак топшириш мажбурияти юкланган бўлиб, бу синфдаги 33 ўқувчига 30 килограммдан бўлинди.\nСанамжоннинг айтишича, айрим синфдошлари темир топа олмасдан, унинг ўрнига пул бериб қутулишган.\n- Мактабда ҳар кимга 30 кило темир олиб келишни айтишди. Мен уйга келиб айтгандим. Дадам қаердандир топиб, ўзи мактабга олиб бориб топширди. Ҳозир барча синфдошларим “металлолом” топшириб бўлди. Темир топа олмаганлар килосига 150 сўмдан пул беришди. Энди мажбурий деганидан кейин ҳаммамиз топширдик,- дейди Санамжон.\nОзодлик суҳбатда бўлган мактаб ўқитувчиларига кўра, темир-терсак йиғиш тадбирлари мамлакат бўйлаб ҳар йили икки марта ўтказилади.\nЁзги таътилдан келгандан сўнг сентябр ойида ва баҳор бошлангач март ойларида ўқувчилар темир-терсак йиғишга жалб қилинади.\nИсми сир қолишини истаган наманганлик ўқитувчига кўра, "металлалом" топшириш тадбири, ўқувчиларни мажбурий тарзда сафарбар қилиш орқали амалга оширилади.\n- Синфларга 5-6 килодан қилиб бўлиб чиқади. Энди болалар топиб олиб келади. Уйидаги консерва банкаси борми, “краска”дан бўшаган қути борми, пақир-мақирми, ишқилиб бир бало қилиб топиб келади. Мактаб белгиланган 5-6 тонна мажбуриятини бажаради шунақа қилиб. Энди бажармаса бўлмайди. Бу мажбурий,- дейди наманганлик ўқитувчи.\nСурхондарёлик яна бир ўқитувчининг ўзини ошкор қилмаган ҳолда айтишича, ўқувчиларни темир-терсак йиғишга жалб қилиш унинг мактабида дарс машғулотлари ҳисобига амалга оширилади.\n- Болалар шанба куни темир йиғишга кетишади. Энди шу куни дарс бўлиши керак. Лекин дарс ҳисобига чиқишади болалар. Темир йиғиш учун жами 6-7 кун кетади,- дейди сурхондарёлик ўқитувчи.\nТошкент шаҳридаги айрим мактабларнинг раҳбарлари билан суҳбатлашганимизда, улар йиғилган темир-терсаклар учун мактаб ҳисобига маълум миқдорда пул келиб тушишини ва бу маблағ мактабни таъмирлаш, ўқув қуроллари сотиб олиш каби заруратлар учун сарфланишини билдирдилар.\nМаълум бўлишича, йиғилган темир-терсакнинг ҳаммаси Тошкент вилоятида жойлашган Бекабод тоғ-металлургия комбинатига топширилади.\nҚабул қилинган темир учун яхшигина ҳақ тўланишини айтган комбинат ходимаси, аниқ нархни очиқламади.\nАйни кунларда Тошкент шаҳрида нафақат мактабларга, балки шифохоналар, поликлиникалар каби турли бюджет ташкилотлари билан биргаликда ҳарбий қисмларга ҳам темир-тесак йиғиш мажбурияти топширилган.


Фахрийлар Кубоги. “Андижон” – “Қўқон” баҳси поёнига етмади / CHAMPIONAT.asia\nФахрийлар Кубоги. “Андижон” – “Қўқон” баҳси поёнига етмади\nАввал хабар бериб ўтганимиздек, водийда футбол бўйича фахрийлар Кубогининг саралаш ўйинлари бўлиб ўтмоқда.\nЎтган ҳафта Қўқонда маҳаллий “Қўқон” фахрийлари билан куч синашган “Андижон” фахрийлар жамоаси турнир регламентига кўра, кеча ўз майдонида жавоб ўйинини ўтказиши лозим эди. Айтиш жоизки, ушбу жамоаларнинг дастлабки ўйинида 5:1 ҳисоби қайд этилганди. Шу боис андижонликларнинг кейинги босқичга чиқиши учун камида 4:0 ҳисобидаги ғалаба қониқтирарди. Ва бу билан улар Тошкентда ўтадиган ярим финал босқичига йўлланмани қўлга киритарди.\nШу боис мезбонлардан сермаҳсуллик талаб этиларди. “Қўқон” фахрийлар жамоаси эса табиийки ўз дарвозаси даҳлсизлигини сақлаб қолиш учун ҳаракат қиларди.\nОлинган маълумотларга кўра, мазкур баҳс ўз поёнига етмаган. Сабаби қўқонликлар ҳисоб 3:0 кўринишда бўлиб турганида, норозилик билдириб, майдонни барвақт тарк этган. Учрашувдаги ҳакамлик “Қўқон” фахрийлар жамоасида эътирозларни келтириб чиқарган ва маълум вақт бу борада анчагина тортишувлар юзага келган. Айтиш лозимки, ўйинни андижонлик Акмал Раҳимов бошчилигидаги ҳакамлар гуруҳи бошқариб борган.\nChampionat.asia бунга жиддий қарайди ва ҳар икки томон вакиллари билан музокара ўтказган холда, вазиятга ойдинлик киритади. Воқеалар ривожини сайтимизда кузатиб боринг.


Иштихонда аҳоли турмуш тарзини яхшилаш учун қандай лойиҳалар ишлаб чиқилди? - zarnews.uz\nПрезидент Шавкат Мирзиёевнинг шу йил 15-16 апрель кунлари Самарқанд вилоятига ташрифи давомида Иштихон туманини ижтимоий-иқтисодий ривожлантириш борасида ҳам бир қатор таклиф ва тавсияларини билдирди.\nМаълумотларга кўра, бугунги кунда туманда 62 маҳалла мавжуд бўлиб, 42 минг 366 хонадон, 55 минг 910 оила истиқомат қилади. Бу оилаларда хатлов ўтказиш натижасида “Темир дафтар”га 2953 хонадон киритилган. Бугунги кунда 2433 хонадон рўйхатдан чиқарилган.\nҲисоб-китобларга кўра, рўйхатдаги фуқароларга керакли асбоб-ускуналар олиб бериш орқали йил якунигача 218 нафар бандлиги таъминланмаган фуқаро қолади. Уларни томорқаларига бириктириш, Аҳоли бандлигини таъминлаш жамғармаси ҳисобидан субсидиялар бериш орқали “Темир дафтар”дан чиқаришга эришилмоқда...\nУмуман, бугун туманда аҳолининг ижтимоий муаммоларини ҳал этиш, туман иқтисодиётини ривожлантириш, одамлар турмушини яхшилаш борасида қандай ишлар амалга оширилмоқда? Президентимиз таклиф ва тавсиялари асосида қандай лойиҳалар бажариляпти?\nҲудудда амалга оширилаётган ишлар ҳақида туман ҳокими Шуҳрат Негматов аниқ лойиҳалари билан ўртоқлашди.


Ўзбекистон Республикаси Адлия вазирлиги - Гематология хизматини ривожлантириш учун 546,5 миллиард сўм ҳамда 70, 7 миллион АҚШ доллари ажратилади\n09:49:59 (GMT +5), Шб, 23 янв 2021\n2020 йил 10 февралда Президентимизнинг “Ўзбекистон Республикасида гематология ва трансфузиология хизматларини ривожлантириш ҳамда онкогематологик ва даволаш қийин бўлган касалликларга чалинган шахсларни янада қўллаб-қувватлаш чора-тадбирлари тўғрисида”ги қарори эълон қилинди.\nАдлия вазирлиги томонидан ушбу мавзуда брифинг ва матбуот анжумани ташкил этилди.\nГемотология қон қуйиш илмий текшириш институти ва Республика қон қуйиш маркази вакиллари иштирокида соҳадаги асосий муаммолар ва қарор билан киритилган муҳим ўзгаришлар муҳокамада бўлди.\nҲозиргача гематология ва онкогематология соҳасида қатор муаммоларга дуч келинар эди.\nГематология соҳасида тиббиёт ускуналарининг талабга жавоб бермаслиги;\nКадрлар масаласидаги етишмовчиликлар;\nСоҳага маблағнинг кам йўналтирилганлиги.\nҚарор билан мазкур камчиликларни бартараф этишга эътибор қаратилаяпти.\nГематология хизматини ривожлантириш учун 546,5 миллиард сўм ва 70, 7 миллион АҚШ доллари ажратилади;\nГемотологик касалликларни даволаш учун зарур дори воситалари 2020 йилда республика ҳудудий тиббиёт муассасаларида 6 баробарга кўпайтирилади;\nОнкогемотология ва даволаниши қийин касалликлар учун махсус фонд ташкил этилади ва мазкур жамғарма тамаки маҳсулотларидан олинадиган акциз солиғининг 7 фоизи ҳисобидан ва бошқа манбалардан шакллантирилади.\nРеспублика қон қуйиш маркази директори Аълонур Саидовнинг таъкидлашича, мазкур қарорда гематология соҳаси учун зарур бўлган тиббиёт асбоб-ускуналарини янгилаш, моддий-техник базани мустаҳкамлашга алоҳида эътибор қаратилаяпти. “Тиббиёт асбоб-ускуналари аслида ҳар беш йилда янгиланиши керак”, дейди Аълонур Саидов. Қон қуйиш маркази раҳбарининг фикрларига кўра, 2009-2010 йилларда республикамиздаги 6 та қон қуйиш маркази “Осиё тараққиёти” банкининг лойиҳаси асосида янги асбоб-ускуналар билан таъминланган эди. Лекин вақт ўтиши ва замон ривожланиши билан ҳозирда бу ускуналар ҳам талабга жавоб бермайди. Эндиликда, қон қуйиш соҳаси учун янги замонавий тиббиёт жиҳозлари келтирилади.\nВилоятлар гематолог шифокорлар билан таъминланади:\nТиббиёт масъул ходимларининг фикрича, барча вилоятлар гематолог шифокорлар билан таъминланади ва уларнинг малакасини давомли равишда ошириб бориш учун мазкур қарорда асосий чоралар белгиланган.\nДонорнинг саломатлиги учун хавф йўқми?\nТадбирда донорлик масалаларига алоҳида тўхталиб ўтилди. Иштрокчиларнинг қон топширган донорнинг ҳаёти қандай муҳофаза қилиниши билан боғлиқ саволларига мутахассислар аввал донорнинг саломатлиги ва қон таркиби яхшилаб текширилиши ва саломатлиги учун ҳеч қандай хавф бўлмаган тақдирдагина қон олиниши ҳақида тушунтириш беришди.


Ўзбекистонда ишлаб чиқарилаётган маҳсулотларга Украинада катта қизиқиш билдирилмоқда\n1 Янв 2019 3028\nБундан икки йил муқаддам Украина бозорларига “Artel” ва “Akfa” маиший техникалари кириб борган эди. Эндиликда Ўзбекистондан тўқимачилик, чарм-пойафзал, маиший техника, енгил машина, автобус ва бир қатор маҳсулотлар экспорти йўлга қўйилиши кўзда тутилмоқда.\nЎзбекистоннинг Украинадаги элчихонасидан олинган маълумотларга кўра, якунланган йилда бу борада муҳим силжишларга эришилган, дейилади ЎзА хабарида.\nЖумладан “Samavto” автобусларининг Украинага экспорти йўлга қўйилган. ”Made in Uzbekistan” бизнес форуми доирасида Украиналик ишбилармонлар Ўзбекистонда ишлаб чиқарилаётган маҳсулотларга катта қизиқиш билан қараганлар. Унинг доирасида 25 миллион АҚШ долларига тенг шартнома имзоланган. Фармакология маҳсулотлари ишлаб чиқарувчи тўғридан тўғри инвестиция киритишга йўналтирилган 10 миллион долларлик фармакологик маҳсулотлар ишлаб чиқаришга мўлжалланган лойиҳа кутилмоқда. Шунингдек экспорт ҳажмини янги йилда 220 миллион долларга етказиш мўлжалланган. Тошкент-Киев йўналишидаги авиақатновларнинг йўлга қўйилиши эса ҳар икки томон учун ҳам туризм эшикларини кенг очади.


Қирғизистон жанубида ўз жонига қасд қилиш ҳоллари ортиб бормоқда - BBC News O'zbek\nҚирғизистондан келаётган хабарларга кўра, ўтган йил қонли миллий низоларга саҳна бўлган жанубий Ўш шаҳрида одамлар орасида худкушлик ҳоллари ортиб бормоқда.\nAKIpress ахборот агентлигининг Ўш шаҳар ҳокимлиги матбуот хизмати маълумотларига таяниб хабар беришича, июл ойининг илк саккиз кунида етти киши ўз жонига қасд қилишга уринган.\nМаҳаллий милиция эса, худди шу вақт оралиғида шаҳар дарё ва каналларидан топилган тўрт жасадда бирор бир зўравонлик аломатининг йўқлиги ҳам уларнинг ўзларини ўлдирганликларига далолат қилишини айтади.\nЎш шаҳридаги июн қирғини жабрдийдаларига ҳуқуқий ёрдам кўрсатиш маркази раҳбари Иззатулла Раҳматуллаев ҳам Би-би-си билан суҳбатида вазиятнинг жиддий эканини айтади:\nУнга кўра, яшаш шароитининг кун сайин оғирлашиб кетаётгани, июн воқеалари ортидан асосий боқувчилари бўлмиш эркакларининг четга чиқиб кетишгани сабаб, аксарият оилаларнинг қаровсиз қолгани ва жабрдийдаларга психолик ёрдамнинг етарлича эмаслиги одамлар орасида ўз жонига қасд қилиш ҳолларига сабаб бўлмоқда.\nИнсон ҳуқуқлари ҳимоячиси катта ёшдагилар орасида бунақа кўринишлар кам учраши, асосан аёллар ва ёшлар орасида бу каби ҳолатлар кўпроқ кузатилишини айтади.\nУнга кўра, милиция ходимларининг зўравонликлари ва таъмагирликлари ҳам ёшларни сўнгги чорага ундаётган асосий омиллардан бири бўлмоқда.\nЎш ва Жалол-Обод вилоятида аёллар ва ёшлар руҳий мададга ниҳоятда муҳтож, чунки келажакдан умидларини узиб қўйишгани учун ҳам, уларнинг орасида ўз жонига қасд қилиш ҳоллари кўп, дейди инсон ҳуқуқлари ҳимоячиси.\nИюн ойидаги зўравонликлардан энг кўп жабр кўрган ва руҳий мададга муҳтожларнинг ҳам аксарияти ўзбеклар экани айтилади.\nАён бўлишича, ёшлар ўзларини осиш йўли билан ҳаётларига нуқта қўйишаётган бўлса, аёллар ва қизлар сирка ёки турли дори-дармонлар ичиб, ўзларини ўлдиришга ҳаракат қилишар экан.\nИззатулла Раҳматуллаев масъуллар томонидан бу каби ҳолларнинг олдини олиш учун муайян чора-тадбирлар қўл урилаётгани, дейлик, Ўш шаҳар касалхонаси биносида руҳий ёрдам кўрсатиш маркази очилганини ҳам қайд этиб ўтади.\nАммо, унга кўра, ишонч марказига чиқиб, руҳий мадад олишларига одамларнинг менталитети йўл қўймайди. Шунинг учун ҳам уларнинг фаолияти самарали бўлмаяпти, дейди ҳимоячи.\nУ аҳолининг орасига кириб, жабрдийдаларга қандай кўринишда бўлмасин, руҳий ёрдам кўрсатадиган бирор бир ташкилотнинг ўзи йўқлигини таъкидлайди.\nИнсон ҳуқуқлари фаоли мавжуд вазиятни назарда тутиб, одамларга психологик кўмак беришда махсус телевизион дастурларнинг йўлга қўйилиши мақсадга мувофиқлигини айтади.\nБундан ҳам ташқари, менимча, руҳшунослар ёрдамга муҳтож одамлар билан яккама-якка иш олиб боришлари муҳим, дейди у.\nЎтган йилнинг июн ойида Қирғизистоннинг жанубий Ўш ва Жалол-Обод вилоятларида кечган миллий низоларда юзлаб одамлар қурбон бўлишганди.\nМинглаб кишиларга тан жароҳати етиб, бутунбошли маҳаллалар, тижоратлар вайрон бўлганди.\nМаҳаллий кузатувчилар орадан бир йил ўтиб ҳам, Қирғизистон жанубида хавфсизлик билан боғлиқ вазиятнинг ҳануз танглигича қолаётгани ва одамларнинг турмуш кечиришлари ниҳоятда қийинлашганини айтишади.


Мажбурий меҳнатга йўл қўйилмайди — Ishonch Gazetasi\nҚорақалпоғистон Республикаси Маҳалла ва оилани қўллаб-қувватлаш вазирлигида пахта йиғим-терими мавсуми бошланиши муносабати билан матбуот анжумани ўтказилди.\nҚорақалпоғистон касаба уюшма ташкилотлари бирлашмаси, Бандлик ва меҳнат муносабатлари вазирлиги, Қишлоқ хўжалиги вазирлиги, Фермер, деҳқон хўжаликлари ва томорқа ер эгалари кенгаши, Ўзбекистон Савдо-саноат палатаси Қорақалпоғистон Республикаси бошқармаси мутахассислари маҳаллий оммавий ахборот воситалари вакиллари иштирок этган тадбирда мавсумий ишчиларни йиғим-теримга жалб этишда меҳнат қонунчилигига, санитария-гигиена талабларига қатъий риоя этиш ва бошқа долзарб масалаларга кенг тўхталинди.\nТаъкидландики, Қорақалпоғистон Республикасида жорий йилда 86 минг 291 гектар майдонга чигит қадалиб, шундан 196 минг тонна пахта хомашёсини етиштириш режалаштирилган. мамлакатимизнинг барча ҳудудлари сингари Оролбўйида ҳам пахта-йиғим терими бошланди. Етиштирилган «оқ олтин»ни нес-нобуд қилмасдан териб олиш мақсадида жойларда 1606 та отряд ташкил этилди.\nЖорий йилги пахта йиғим-теримида мажбурий меҳнатга йўл қўймаслик мақсадида фермерлар, пахта-тўқимачилик кластерлари раҳбарлари иштирокида семинарлар ташкил этилди. Қорақалпоғистон Республикасида белгиланган тартибда 81600 нафар теримчи билан шартнома имзоланди.\nТадбирда журналистларни қизиқтирган саволларга жавоб берилди.\nДарсликлардаги хатолар: ТАҲРИРГА МУҲТОЖ «ЗООЛОГИЯ»\nНавоий кўчаси номини ўзгартириш керак(ми?)


Люксембург Европанинг энг бой давлати деб топилди\n17:43 / 17.06.2015\nЛюксембург Европа Иттифоқига аъзо мамлакатлар ичида аҳоли жон бошига ўртача ялпи ички маҳсулот улушига кўра энг бой мамлакат сифатида эътироф этилди. Бу ҳақда Европа Иттифоқининг статистика хизмати ҳисоботида маълум қилинган.\nҲисоботда қайд этилишича, ушбу маълумотлар ЕИга аъзо бўлган 28та давлат, шунингдек Исландия, Норвегия ва Швейцария, Иттифоққа қўшилиш учун номзод бешта мамлакат (Черногория, Македония, Албания, Сербия ва Туркия) ва яна бир потенциал номзод – Босния ва Герцеговина каби мамлакатларни ўз ичига олади.\nХабарда ёзилишича, иккинчи ўринни Ирландия эгаллаб турибди. Улар мазкур рейтингда Голландияни ортда қолдиришмоқда.\nЭнг паст кўрсаткичлар эса Болгария ва Руминия давлатларида қайд қилинган.


Путин «Азовстал» штурмини бекор қилишга буйруқ берди\n13:37 / 21.04.2022\nШойгу Путинга Мариупол ва «Азовстал»даги вазият бўйича ҳисобот берди.\nФото: Кремль сайти\nРоссия президенти Владимир Путин Мариуполдаги саноат зоналарини штурм қилиш мақсадга мувофиқ эмаслигини айтиб, уни бекор қилишни буюрди. Бу ҳақда Путин мудофаа вазири Сергей Шойгу билан учрашувда маълум қилди.\n«Бу биз ўйлашимиз керак бўлган ҳолат, — яъни биз доимо ўйлашимиз керак, аммо ҳозирги ҳолатда кўпроқ — аскарларимиз ва офицерларимиз ҳаёти ва соғлигини. Бу саноат объектларидаги катакомбаларга (ер остидаги айланма чалкаш йўллар) тушиб, эмаклаш керак эмас», — деган Путин.\n«Мазкур саноат зонасини ҳатто пашша ҳам учиб ўта олмайдиган қилиб, блоклаб қўйинг», — дея қўшимча қилган президент.\nШойгу Путин билан учрашувда «Азовстал»дан ташқари бутун Мариупол россиялик ҳарбийлар назоратига ўтганини маълум қилган. «Азовстал»да икки минг атрофида украин жангчилари яширингани, у ерда шунингдек тинч аҳоли вакиллари бўлиши мумкинлиги айтилган. Вазир завод ҳудуди ўраб олинганини қўшимча қилган.\nШойгу Украина армиясининг Мариуполдаги йўқотишларини маълум қилган: 8,1 минг ҳарбийдан 4 мингдан ортиғи ҳалок бўлган, 1478 нафар украин ҳарбийси асир тушган.\nУнинг маълумотига кўра, уруш бошидан буён Россия кучлари Мариуполдан 142 минг кишини эвакуация қилган. Сўнгги кунларда Россия «Азовстал»дан тинч аҳоли вакиллари чиқиши учун сукунат режими эълон қилган, аммо у ердан ҳеч ким чиқмаган. «Аммо бошқа тинч фуқаролар, 100 мингдан ортиқ киши чиқа олди», — дея қўшимча қилган вазир.\n«Ҳалигача қуролни ташламаганларнинг барчасига яна таклиф қилинг. Россия томони тегишли халқаро ҳуқуқий ҳужжатларга мувофиқ уларнинг ҳаёти омон қолиши ва уларга муносиб муомалада бўлишни кафолатлайди. Ярадорларнинг барчасига малакали тиббий ёрдам кўрсатилади», — деган Путин.\n«Азовстал»да Украина қуролли кучларининг 36-денгиз пиёдалари бригадаси жангчилари ва «Азов» жойлашган. Украина ҳукумати маълумотига кўра, заводда ҳарбийлардан ташқари мингга яқин тинч аҳоли вакиллари бор.\n19 апрел куни ДХР «Азовстал» штурми бошланганини маълум қилди. Мариупол шаҳар кенгаши завод ҳудудига бункер бузувчи жуда кучли бомбалар ташланганини маълум қилган, ўша куни «Азов» вакиллари завод «деярли бутунлай яксон бўлгани»ни хабар қилишди.\n17, 19 ва 20 апрел кунлари РФ мудофаа вазирлиги «Азовстал»да қолаётган украин ҳарбийларига қуролларни ташлаб, таслим бўлишни таклиф этди. «Азов» жангчилари эса Мариуполни тарк этишга тайёрликлари, аммо қуролларни ташлаб, асирга тушишга рози бўлмасликларини маълум қилишган.\n21 апрелга ўтар кечаси Чеченистон раҳбари Рамзан Қодиров «Азовстал» заводи кун охиригача — «тушликдан олдин ёки кейин» эгалланиши ҳақида айтди.\n17:46 / 20.05.2022\n«Азов» жангчиларини нима кутмоқда — алмашув ёки Россия суди?\n11:26 / 18.05.2022\nМариупол ҳимоячилари «Азовстал»дан чиқмоқда. Бу капитуляциями ёки омон қолиш операцияси?\n10:15 / 18.05.2022


«Совуқда қулоғидан айрилган» ҳайдовчи видеоси юзасидан изоҳ берилди - xabar.uz\n«Совуқда қулоғидан айрилган» ҳайдовчи видеоси юзасидан...\n26.02.2021 11:42 0 7277\nИжтимоий тармоқларда йўлда изғиринда қолиб кетган ҳайдовчи видеомурожаати тарқалди. У автомобилида носозлик бўлгани сабаб йўлда қолиб кетган ва музлаб қолган. Маълум бўлишича, видео Қозоғистоннинг Қарағанда вилоятида олинган.\nВидео муаллифининг айтишича, у автоносозлик туфайли Қарағанда вилоятининг Батик қишлоғига боролмасдан йўлда қолиб кетган.\n«Бўрон. Машинанинг камари узилиб кетди, йўлда қолиб кетдим. Капотни очиб, зўрға ёпдим. Сўнгра қулоғим музлаб қолганини кўрдим. Уринишларим беҳуда кетди, машина юрмаяпти. Қандай қўнғироқ қилишни билмайман, алоқа ҳам йўқ», — дейди видеодаги одам.\nҚарағанда вилояти Фавқулодда вазиятлар бошқармаси матбуот хизмати видео Шет туманида суратга олинганлигини айтган.\n«Ҳайдовчи йўловчи транспортлар ёрдамида манзилга етиб олган. У Фавқулодда вазиятлар бўлимига мурожаат қилмаган. Маълумотларга кўра, у Жанаарка қишлоғидаги касалхонага борган. Ҳайдовчиларни биз доим огоҳлантирамиз. Улар об-ҳавога мос кийинишмайди, йўлга чиқишади. Оқибатида худди шу каби воқеалар юзага келади», — дейди ФВВ ходими.\nЖамият 11/04, 09:10


Янги президент ишни самолётларни сотишдан бошлади\nқилгани ҳақида хабар бергандик. Янги президент — Андрес Мануэль Лопес Обрадор ишни ўзи фойдаланиши лозим бўлган 218 миллион долларлик «Boeing ... юборишдан бошлади. Бу ҳақда «Reuters» агентлиги хабар берди. Лопес Обрадор давлатга қарашли 60 та самолёт ва 70 та вертолёт хизматидан ...\nМексикада янги президент қасамёд қилди\nйилнинг июль ойида бўлиб ўтган сайловда ғолиб чиққан Андрес Мануэль Лопес Обрадор кеча, 1 декабрь куни мамлакат парламентида қасамёд қилди. ... йилдан бери бошқариб келган Энрике Пенья Ньето ўрнини эгаллайдиган Лопес Обрадорга мамлакат тақдири 2024 йилгача ишониб топширилди. Парламентдаги ...


Марказий Осиё давлатлари ташқи ишлар вазирлари Самарқанддаги йирик конференцияда иштирок этади\nТашқи ишлар вазирлиги матбуот хизматининг маълум қилишича, 2017 йилнинг 8-9 ноябрь кунлари Қирғизистон Республикаси ташқи ишлар вазири Қайрат Абдраҳмонов, Қозоғистон Республикаси ташқи ишлар вазири Эрлан Абдилдаев, Тожикистон Республикаси ташқи ишлар вазири Сирожиддин Аслов ва Туркманистон ташқи ишлар вазири Рашид Мередов Ўзбекистонга келади.\nКорея Республикасидан жалб этилган тўғридан-тўғри инвестициялар ҳажми 7 миллиард АҚШ долларидан ошди\nТошкент шаҳрида Ўзбекистон — Жанубий Корея бизнес-форуми ҳамда икки давлат ишбилармон доиралари вакиллари иштирокида кооперация биржаси бўлиб ўтди.\nАбдулазиз Комилов қирғизистонлик ҳамкасби билан учрашди\n2017 йилнинг 8 ноябрь куни Ўзбекистон Республикаси Ташқи ишлар вазири Абдулазиз Комилов Қирғизистон Республикаси Ташқи ишлар вазири Эрлан Абдилдаев билан учрашди.\nМеҳр-оқибатнинг ҳаётбахш кучи\nМеҳр-оқибат ва мурувват — халқимизнинг эзгу фазилатларидан. Бундай хайрли юмуш давлат сиёсати даражасига кўтарилгани ва Конституциямизда мустаҳкамлаб қўйилгани бахтимиздир.\nЎзбекистон газ экспортини оширади\nЎзбекистон газ экспортини йилига 3 451,78 миллион кубга оширади.\nМаҳаллаларда маънавий-маърифий ишлар самарадорлигини ошириш йўлида\nМурғак қалбнинг оқу қора, яхши ва ёмон ҳақидаги дунёқараши, аввало, оила, қўни-қўшни, маҳалла-кўй таъсирида шаклланади. Шу маънода, маҳаллаларда маънавий-маърифий ишлар самарадорлигини ошириш бугун ҳар қачонгидан ҳам долзарбдир.\nЎзбекистон Республикаси Фанлар академиясида “Шароф Рашидовнинг Ўзбекистон тарихида тутган ўрни” мавзуида илмий конференция ўтказилди.\nТуризм ривожида АКТнинг қандай ўрни бор?\nБугунги кунда туризм соҳаси ривожида ахборот-коммуникация технологиялари муҳим ўрин тутади. Сабаби, илғор ишланмалар сайёҳларни туристик маҳсулотлар ва мамлакатнинг диққатга сазовор жойлари тўғрисида хабардор қилиш, шунингдек, чипталар, меҳмонхоналар, ресторанларни олдиндан банд қилиш сингари онлайн хизматларни тақдим этиш имконини беради.


Ўзбекистонда пахта теришга мажбур этилаётганлар учун "ишонч телефони" ташкил қилинди - 28.09.2016, Sputnik Ўзбекистон\nЎзбекистонда пахта теришга мажбур этилаётганлар учун "ишонч телефони" ташкил қилинди\nЎзбекистонда пахта теришга мажбур этилаётган фуқаролардан қўнғироқларни қабул қилиш учун "ишонч телефони" ташкил қилинди 28.09.2016, Sputnik Ўзбекистон\n09:34 28.09.2016 (янгиланди: 19:07 28.09.2016)\n© Sputnik / Алексей Куденко / Фотобанкка ўтишПахта теримчилари\nЎзбекистонда пахта теришга мажбур этилаётган фуқаролардан қўнғироқларни қабул қилиш учун "ишонч телефони" ташкил қилинди\nТОШКЕНТ, 28 сен — Sputnik. "Ишонч телефони" Ўзбекистон Касаба уюшмалари федерацияси томонидан ташкиллаштирилган. У орқали пахта теримида болалар меҳнати ҳамда мажбурий меҳнатдан фойдаланиш ҳоллари тўғрисида хабар қилиш мумкин, деб таъкидланган сешанба куни маҳаллий ОАВларда чоп этилган ташкилот хабарида.\n"Ҳар бир фуқаро пахта йиғим-теримида ўз хоҳишига кўра иштирок этиш ҳуқуқига эга. Агар ҳақ-ҳуқуқларингиз поймол этилаётган бўлса, 1092 ишонч телефонига қўнғироқ қилинг", — дейилган федерация хабарида.\nТашкилот хабарига кўра, федерация юридик клиникаси базасида ташкил қилинган тескари алоқа механизми муваффақиятли фаолият кўрсатмоқда. "Бу механизм ўзига хос call-center вазифасини ўтамоқда, фуқаролар улар орқали пахта йиғим-терими ва ижтимоий меҳнат муносабатлари бўйича ўзларини қизиқтирган масалалар юзасидан мурожаат этишлари мумкин", — деб таъкидланган хабарда.\nШунингдек, Бутун республика бўйлаб баннер, постер ва флаерлар жойлаштирилган бўлиб, уларда "Шахс қўшимча шартларсиз теримдан бош тортишга ҳақли. Ҳуқуқларингиз бузилган тақдирда ишонч телефонларига мурожаат қилинг", деган сўзлар акс эттирилган.\nЭслатиб ўтамиз, 2008 йилнинг апрел ойида Ўзбекистон Республикаси "Болалар меҳнатининг энг мудҳиш кўринишларига барҳам бериш ва тақиқлаш тўғрисида"ги Женева Конвенциясини ратификация қилган. Республика қонунчилигига кўра, 16 ёшга тўлган коллеж ва лицей талабалари ихтиёрий равишда ўз ота-оналари ва қариндошларига ёрдам тариқасида ўз турар жойига яқин бўлган ҳудудда пахта йиғим-теримига жалб этилишлари мумкин.\nМеҳнат вазирлиги пахта теримида мажбурий меҳнатдан фойдаланиш тақиқлангани ҳақида эслатди\n27 Сентябр 2016, 16:01\n2014 йилнинг апрел ойида Ўзбекистон ҳукумати, ижтимоий ҳамкорлар ва Халқаро меҳнат ташкилоти (ХМТ) ўртасида Меморандум имзоланган бўлиб, ушбу Меморандум республика учун 2014-2016 йилларга мўлжалланган адолатли меҳнат Дастурини ўз ичига олади.\nУшбу Дастур доирасида Халқаро меҳнат ташкилоти болалар меҳнатидан фойдаланиш ҳолатларини бартараф этиш борасидаги миллий режа амалга оширилишини қўллаб-қувватлайди.\nДастур халқаро ва миллий стандартлар асосида қишлоқ хўжалиги, шу жумладан, пахтачилик соҳасида меҳнат шароитларини яратиш, аҳоли бандлигини яхшилашга йўналтирилган.\nЖорий йилнинг август ойида Ўзбекистон ҳукумати ва ХМТ республикада 2017-2019 йилларга мўлжалланган адолатли меҳнат дастури устида иш бошладилар.\n2015 йилнинг ноябрида ўтказилган мониторинг натижасида Ўзбекистонда болалар ва мажбурий меҳнатига шарт-шароитлар йўқлигига ишонч ҳосил қилинган эди.\nАммо шу билан бирга, мониторинг натижаларидан бири сифатида катта ёшдаги аҳоли қатлами ўртасида мажбурий меҳнатдан фойдаланиш хавфини бартараф этиш зарурати қайд этилган эди.


Қаерда тўқнашув ва урушлар пайдо бўлаётган бўлса, демак ўша давлатларда халқ дипломатияси етарли ишламаяпти ва оддий инсонлар ўртасидаги ишонч йўқолган. Бу ҳақда ШҲТнинг Ўзбекистондаги Халқ дипломатияси маркази директори Қобилжон Собиров айтиб ўтди.\nБугун, 11 май куни Тошкентда бўлиб ўтаётган Шанхай ҳамкорлик ташкилотига аъзо давлатларнинг Халқ дипломатияси форуми доирасида журналистлар учун брифинг ташкил қилинди. Брифингда Kun.uz мухбири ШҲТ асосчиси ва йирик аъзоларидан бири ҳисобланган Россиянинг Украина билан давом этаётган қуролли можаросини дипломатик йўл билан ҳал қилиш бўйича Халқ дипломатияси маркази қандай тавсиялар бериши ҳақида сўради.\n«Бизнинг марказимиз [ШҲТ Халқ дипломатияси маркази назарда тутилмоқда – таҳр.] сиёсий ташкилот эмас. Биз давлатларда рўй бераётган қандайдир сиёсий келишмовчиликлар, тўқнашувлар ёки низолар бўйича баҳо берувчи ташкилот ҳисобланмаймиз.\nЛекин, бир нарсани айтиб ўтишим мумкинки, қаерда тўқнашув, келишмовчилик, низолар – урушлар деймизми ёки бошқалар пайдо бўляптими, демак ўша давлатларда халқ дипломатияси етарли ишламаяпти. Оддий инсонлар ўртасидаги ишонч йўқолган.\nПрезидентимиз доим таъкидлайдики, халқаро муносабатлар негизида, биринчи навбатда ўзаро ишонч тамойили туриши керак. Ҳурмат тамойили, бир-бирини тушуниш тамойили туриши керак. Шу тамойиллар йўқолдими, демак давлатлар ўртасида тушунмовчиликлар пайдо бўлади», – дея Қобилжон Собировнинг сўзларини келтирмоқда Kun.uz мухбири.\nШунингдек, халқ дипломатияси маркази Россия атрофидаги мураккаб халқаро вазиятдан келиб чиқиб, Ўзбекистон ШҲТ доирасида ўтказилиши режалаштирилган 80 дан ортиқ тадбирлар қисқартирилиши мумкинлиги ҳақидаги саволга ҳам жавоб берди.\n«ШҲТга раислик доирасида тадбирларимиз давлат дастури доирасида амалга оширилади. Тадбирлар босқичма-босқич, йил давомида ўтказилади. Бу ерда сиёсий, хавфсизлик, иқтисодий масалаларга бағишланган тадбирлар бор. Яъни йўналишма-йўналиш амалга оширилади.\nЭнди маданий гуманитар соҳада тадбирлардан биттаси Халқ дипломатияси форуми. Мен сиёсий вазиятдан келиб чиқиб, тадбирлар қисқариши ёки ўтказилмаслиги тўғрисида баёнот беролмайман. Чунки, бу давлат даражасида амалга ошириладиган тадбирлар. Ҳозирча бу тадбирларнинг ҳаммаси амалга ошириб келиняпти. Ўйлайманки, қолганлари ҳам тўлиқ амалга оширилади», деди ШҲТнинг Ўзбекистондаги Халқ дипломатияси маркази директори.\nМаълумот учун, 11–12 май кунлари Тошкентда «Халқ дипломатияси – тараққиёт йўлида ўзаро ҳамжиҳатлик» шиори остида Шанхай ҳамкорлик ташкилотига аъзо давлатларнинг Халқ дипломатияси форуми бўлиб ўтмоқда.\nШҲТнинг Пекиндаги бош қароргоҳида Янги Ўзбекистоннинг тараққиёт стратегияси тақдимоти ўтказилди


Марокаш: Ислом молияси ривожи / Ислом молияси\nHome Маълумот ва таҳлилТаҳлил\tМарокаш: Ислом молияси ривожи\n14.03.2022 352 views\nМарокаш – расмий номи Марокаш қироллиги бўлган, Шимолий Африкада жойлашган, 99 фоиз аҳолиси мусулмон ҳисобланадиган мамлакатдир. Аҳолиси сони 2020 йил маълумотларига кўра 37 миллиондан ортиқ , жами ҳудуди 446 300 кв. км. (таққослаш учун Ўзбекистон майдони – 448 978 кв. км). 1956 йил 7-апрелда мустақилликка эришган. ЯИМ ҳажми 120 миллиард АҚШ доллари атрофида  (солиштириш учун: Ўзбекистоннинг 2021 йилдаги ЯИМ ҳажми – 69.2 млрд. доллар ). ЯИМ харид қобиляти паритети (PPP) да ҳисобланганда, Африка қитъасидаги энг йирик иқтисодиётга эга 5 та мамлакат қаторига киради. \nИслом молия тизимини татбиқ қилиш бўйича дастлабки уринишлар\nМарокашнинг ислом молияси тарихи ўтган аср 80-йилларининг бошларига бориб тақалади. Ўшанда бир қанча ислом молия муассасалари Марокашда ислом молиясини жорий этишга катта қизиқиш билдиришган. 1985 йилда Марокаш Ислом иқтисодиёти билимлари ва тадқиқотлари уюшмаси (ASMECI) “WafaBank”га ислом молияси маҳсулотларини жорий этиш таклифи билан чиқди. Мазкур ғоя ўша пайтда Моулай Али Кеттани раислик қилган WafaBank гуруҳи томонидан мамнуният билан қабул қилинди. Янги маҳсулотларни жорий этиш учун барча иқтисодий, тижорий ва ҳуқуқий тадқиқотлар олиб борилди, аммо Марокаш марказий банки (Ал-Мағриб банк) бошқарувчиси Муҳаммад Секкат ҳамма нарсани тўхтатишга қарор қилди ва шу билан бу соҳа ривожи тўхтаб қолди.\nЎшандан сўнг Марокашда ислом банклари очиш бўйича уринишлар ҳар сафар ноаниқ сабабларга кўра муваффақиятсиз якунлана бошлади. Бироқ Марокаш Ислом ҳамкорлик ташкилоти (ИҲТ) асосчиларидан бири бўлиб, халқаро мусулмон ҳамжамиятига ўз ҳиссасини қўшишга ҳаракат қилиб келган давлатдир, бу нарса Марокаш Ислом тараққиёт банкининг дастлабки таъсисчи давлатлар қаторига киришида ҳам намоён бўлади.\nИслом молия маҳсулотларининг биринчи тажрибаси: қониқарсиз натижа\n2007 йил Марокаш ислом молияси тарихида муҳим сана бўлди. Сентябр ойида Марокаш ҳукумати маҳаллий тижорат банкларига ислом банки маҳсулотларини қўллашга рухсат берди. Натижада Марокаш Марказий банки (Ал-Мағриб банк) 2007 йил 13 сентябрда кўриб чиқилаётган 3 та маҳсулот, хусусан Муробаҳа, Ижара ва Мушоракани қўллашга тааллуқли тавсияномани тарқатди. Шу йилнинг ўзида Марокаш Марказий банки Ислом молиявий хизматлар кенгаши (IFSB)нинг кузатувчи аъзоси бўлди.\nУшбу маҳсулотларни мавжуд банклар орқали амалда қўллаш учун икки усул бор эди: ё “ислом дарчалари” очиш ёки ихтисослашган ислом банкларини яратмасдан банкнинг мавжуд тузилмасидан фойдаланиш. Бундан ташқари, Марокаш Марказий банки ушбу маҳсулотларни ислом молия маҳсулотлари деб аташ ўрнига “муқобил маҳсулотлар” деб номлаш мажбуриятини қўйди ва реклама кампанияларига уларнинг исломий хусусиятларига эътибор қаратишни тақиқлади. Ал-Мағриб банки Марокаш банкларининг профессионал гуруҳи (GPBM) билан ҳамкорлик қилди ва ушбу «муқобил маҳсулотларни» бозорга киритиш бўйича қўлланма ишлаб чиқди. Ушбу қўлланмага қуйидаги тавсиялар киритилди: “Ҳалол, фуқаҳо, фатво, ислом, шариат, диний кенгаш каби диний характерга эга атамалар ҳақида сўз юритилмайди…”. Шундай қилиб, Марокаш молия бошқарув идоралари ислом молия маҳсулотларига нисбатан муносабатини мана шу тарзда намоён этди.\nМарокашда ислом банк-молия тизимини шакллантириш ва ривожлантириш учун бир неча кучли омиллар мавжуд:\nкўп сонли мусулмон аҳолиси;\nқулай географик жойлашув,\nбарқарор сиёсий-иқтисодий муҳит.\nМуқобил маҳсулотлар сифатида танилган биринчи ислом молия маҳсулотлар амалиётга жорий этилгандан сўнг, ҳукумат ушбу турдаги маҳсулотларга қизиққан кўплаб мижозлар пайдо бўлишини кутган эди, аммо натижалар бундай бўлиб чиқмади. Бундай муваффақиятсизликка турли чекловлар сабаб бўлганлиги айтилади… .


ЎзА - Абу Райҳон Берунийга ҳайкал ўрнатилди\n08.09.2018 13:56 Чоп этиш версияси\nАбу Райҳон Берунийга ҳайкал ўрнатилди\nҚорақалпоғистон Республикаси Беруний туманида таваллудининг 1045 йиллиги муносабати билан буюк аллома Абу Райҳон Берунийга ҳайкал ўрнатилди.\n“Буюк қомусий олимнинг инновацион ғоялари ва жаҳон цивилизацияси ривожига қўшган ҳиссаси” мавзусида илмий-назарий анжуман ҳам бўлиб ўтди. Унда мамлакатимиз ва хорижий давлатлардан олимлар, шоир ва ёзувчилар, жамоат арбоблари иштирок этди.\nАбу Райҳон Беруний рамзий қабрига гул қўйилиб, Қуръон тиловат қилинди. Абу Райҳон Берунийнинг янги ҳайкали тантанали очилди.\nЗамонавий илмда Американи илк бор кашф этган, дея талқин қилинаётган ўрта асрнинг буюк қомусий олими Абу Райҳон Муҳаммад ибн Аҳмад Беруний 973 йилда Хоразмнинг қадимги пойтахти Қот шаҳрида (ҳозирги Беруний тумани ҳудудида) туғилган.\nЁшлигидан илмга меҳр қўйган бобокалонимиз Хоразмда яшаган даврида муҳим астрономик кузатишлар ўтказган. Бунинг учун ўзи астрономик асбоблар ихтиро қилган. 22 ёшидан Каспий денгизининг жануби-шарқий соҳилидаги Журжон шаҳрида яшаган. У “Осорул-боқия анил-қурунил-холия” (“Қадимги халқлардан қолган ёдгорликлар”) асарини Журжонда ёзган. Бу асар Берунийга жуда катта шуҳрат келтирган. Бундан ташқари, Журжонда астрономия, метрология тарихига оид 10 дан ортиқ асар ёзган. Беруний Хоразмнинг янги ҳукмдори Абу Аббос Маъмун II ибн Маъмун томонидан мамлакатнинг янги пойтахти Урганчга чақиртирилади. Беруний Урганчда Маъмуннинг бевосита раҳнамолигида вужудга келган илмий марказда фаолият кўрсатади. Беруний шоҳ Маъмун II нинг энг яқин маслаҳатчиси сифатида мамлакатнинг сиёсий ишларида ҳам фаол қатнашади.\n1017–1048 йиллар Беруний илмий фаолияти учун энг маҳсулдор давр бўлди. “Хоразмнинг машҳур кишилари”, “Турар жойлар орасидаги масофани текшириш учун жойларнинг охирги чегараларини аниқлаш” – “Геодезия”, “Мунажжимлик санъатидан бошланғич тушунчалар” асарлари шу даврда ёзилган. Беруний она тилидан ташқари яна бир қанча тилларни: араб, сўғдий, форс, сурёний, юнон ва қадимги яҳудий тилларини, кейинчалик Ҳиндистонда санскрит тилини ўрганади.\nБерунийнинг “Ҳиндистон” номли машҳур йирик асари “Ҳиндларнинг ақлга сиғадиган ва сиғмайдиган таълимотларини аниқлаш китоби” номи билан 1030 йилда ёзилган бўлиб, бу шоҳ асар Ғарб ва Шарқ олимлари, шу жумладан, ҳозирги замон хинд олимлари томонидан юксак баҳоланган.\nАстрономия, астрология, математика, геодезия, геология, минералогия, география, арифметика, тиббиёт, фармакология, тарих, филология масалаларига оид қатор рисолалар яратган олимни АҚШдаги Жон Хопкинс университети профессори, Марказий Осиё ва Кавказ тадқиқотлари институти таъсисчи директори Фредерик Старр «ўз дарсхона-ҳужрасини тарк этмаган ҳолда Колумбдан бир неча аср аввал Янги Дунёни, яъни Американи кашф этган» деб оламшумул янгиликни ўртага ташлади.\n«Беруний Ер айланасини ўлчашда қўлланган услуб бугунги кундаги замонавий техникалар қўллаб аниқланган натижадан бор-йўғи 10,44 мил фарқ қилади, холос», - дейди америкалик машҳур олим ўзининг “History Today” журналининг 2013 йил 12-сонида нашр этилган «Американи ким кашф этган?» мақоласида.\n«Беруний “Масъудий Қонуни” асарида қуёш ўз ўрнида собит эканлиги ва ер унинг атрофида айланиши ҳақидаги назарияни илгари сурди. У тўлиқ гелионцентрик дунёқараш фикрига яқин келди, гелиоцентрик борлиқ тушунчаси бошқа вариантлардан мантиқий жиҳатдан кам эмаслигини таъкидлаб, математиклар ва астрономлардан ушбу фикрни ё рад этишни ёки қабул қилишни талаб қилди. Ажабланарли эмаски, “Масъудий Қонуни” сўнгги ўрта аср ва ҳозирги замон оралиғидаги даврнинг энг буюк асарларидан ҳисобланади. Берунийнинг “Масъудий Қонуни”да Шимолий ва Жанубий Америка мавжудлиги ҳақида тахмин қилинган» дейилади мазкур мақолада.\nИлмий-назарий анжуманда олимлар шу ва буюк аллома тўғрисидаги бошқа қизиқарли илмий маълумотлар билан ўртоқлашди.\nТуманда шу куни «Ёшлар маркази» биноси ҳам фойдаланишга топширилди. Бу марказ буюк алломанинг илмий, маданий меросини ўрганувчи ёшларни ҳам ўз бағрига қамраган. Буюк бобокалонимиз ҳурматига Беруний туманида “Беруний авлодлари” жамғармаси ташкил этилган. Жамғарма томонидан улуғ олим ва алломаларнинг илмий мероси билан шуғулланувчи ёшлар, олим ва журналистлар моддий рағбатлантирилиб келинмоқда. Жамғарма таъсисчилигида "Тамаддун нури" журнали ҳам ташкил этилган.\nБуюк аллома Абу Райҳон Беруний таваллудининг 1045 йиллиги муносабати билан ўтказилаётган тадбирлар туман марказидаги амфитеатрда маданият ва санъат арбобларининг концерт дастури билан давом этди.\nЕ.Қаноатов, Мақсад Ҳабибуллаев (сурат) ЎзА


Қорабоғда Эронни Озарбайжонга қарши гижгижлаш бошланди | Qalampir.uz\nОлам\t18 Октябрь 2020 12:58 13729\nТан олинмаган Тоғли Қорабоғ Республикаси (ТҚР) минтақадаги можарога Эронни ҳам аралаштирмоқчи чоғи. Акс ҳолда Эронни Озарбайжонга қарши қайрамаган бўларди.\nТан олинмаган ТҚР Президенти вакили Давид Бабаян Озарбайжон Қуролли кучлари жанубий йўналишда Қорабоғ мудофаа чизиғини ёриб ўтишга уринаётганини маълум қилди.\nУнинг сўзларига кўра, Озарбайжон аскарларининг асосий нишони Эрон эҳтиёжлари учун хизмат қилувчи Аракс дарёсидаги сув омбори.\n“Уларнинг мақсади Эронга таъсир ўтказиш учун сув омборини ўз назоратига олиш. Бундай ҳаркатлар биз томонимиздан қатъий қаршилик билан кутиб олинади. Аммо рақиб фаол ҳаракатларни давом эттиришига ишончимиз комил”, деган Бабаян ўзаро сулҳ сақлаб қолинишига умид билдириб.\nҚайд этилишича, Қорабоғдаги аҳоли яшаш пунктларида тун сокин ўтган Озарбайжон сулҳга амал қилиб ҳужумга ўтмаган.\nАввалроқ, Озарбайжон ва Арманистон Қорабоғдаги тўқнашувларни тўхтатиш бўйича гуманитар сулҳ тузгани ҳақида хабар берган эдик.\n27 Февраль 09:21 40084\n25 Февраль 13:34 27275\n26 Февраль 16:24 24865\n25 Февраль 18:44 20387


RCSAD – 2 sahifasi – SEN.UZ\nРБИММда янги реабилитация курси бошланди\nБолалар ижтимоий мослашуви марказида алоҳида эҳтиёжга эга бўлган болалар учун янги реабилитация курси бошланди.\nСофия Болалар ижтимоий мослашуви марказига уч йилдан бери қатнайди. Ойиси уни марказимиз мутахассисларига бир ёшга тўлганида олиб келган эди. Туғилиш жараёнида шикастланиш натижасида София оёғларида туролмас эди.\nМирфотиҳ 7 ойлик гўдак бўлганида ота-онаси фарзандлиги тенгдошлари қатори ривожланмаётганини сезиб қолдилар. Болажон эмакламас, ўтиролмас ва чап қўлини очолмас эди. Текширувлардан сўнг шифокорлар болада чап томон церебрал фалажини аниқладилар.\nЕтти ёшли Ўлмасой церебрал фалаж билан касалланган. Оёғида туролмайдиган қизалоқ Болалар ижтимоий мослашуви марказида олган муолажа ва машғулотлар туфайли қадам ташлай бошлади.\nВоҳобжон туғилиш жараёнида шикастланиш натижасида церебрал фалаж билан дунёга келган. Кўп йиллар давомида болада мускулларнинг юқори тонуси ривожланиб, у белини ушлолмас ва оёғида туролмас эди.\nХалқаро аутизм тўғрисида маълумот тарқатиш куни деб белгиланган\nСтатистик маълумотларга кўра, ҳар 160 боладан биттасида аутистик спектрнинг бузилиши кузатилади. 2 апрель – Халқаро аутизм тўғрисида маълумот тарқатиш куни деб белгиланган.\nРБИММдаги остеопатия соҳасида 4 кунлик семинар-тренинги\nРеспублика болалар ижтимоий мослашуви марказида Стаффордшир Университети ўқитувчилари – Иэн Уайт ва Маргарет Бэинбридж ( Буюк Британия) иштирокида остеопатия соҳасида 4 кунлик семинар-тренинг бошланди.\nБуюк Британиялик экспертлар иштирокида остеопатия соҳасида 4 кунлик семинар-тренинг\nРеспублика болалар ижтимоий мослашуви маркази (РБИММ)\nБолалар ижтимоий мослашуви маркази - имконияти чекланган болаларга диагностика, ортопедик ва неврологик даволаш бўйича ёрдам кўрсатувчи ҳайрия ташкилоти. Ушбу марказ Лола Каримова-Тилляева томонидан 2004 йилда ташкил этилган ва унинг фаолияти "Sen Yolg'iz Emassan" Фонди томонидан мувофиқлаштирилади.